02012R0748 — DA — 07.03.2022 — 012.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) Nr. 748/2012 af 3. august 2012 om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer (omarbejdning) (EØS-relevant tekst) (EUT L 224 af 21.8.2012, s. 1)

Ændret ved:





Berigtiget ved:









▼B

KOMMISSIONENS FORORDNING (EU) Nr. 748/2012

af 3. august 2012

om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer

(omarbejdning)

(EØS-relevant tekst)







Artikel 1

Anvendelsesområde og definitioner

1. I denne forordning fastsættes i overensstemmelse med artikel 5, stk. 5, og artikel 6, stk. 3, i forordning (EF) nr. 216/2008 fælles tekniske krav og administrative procedurer for luftdygtigheds- og miljøcertificering af materiel, dele og apparatur, herunder: a) udstedelse af typecertifikater, begrænsede typecertifikater, supplerende typecertifikater og ændringer af disse certifikater b) udstedelse af luftdygtighedsbeviser, begrænsede luftdygtighedsbeviser, flyvetilladelser og certifikater om frigivelse til tjeneste c) udstedelse af reparationskonstruktionsgodkendelser d) påvisning af overholdelse af miljøbeskyttelseskrav e) udstedelse af støjcertifikater f) identifikation af materiel, dele og apparatur g) certificering af visse former for materiel, dele og apparatur h) certificering af konstruktions- og produktionsorganisationer i) udstedelse af luftdygtighedsdirektiver.

2. I denne forordning forstås ved: a) »JAA« : »de fælles luftfartsmyndigheder« b) »JAR« : »de fælles luftfartskrav« c) »del 21« : kravene til og procedurerne for certificering af luftfartøjer og hertil knyttet materiel, dele og apparatur samt for konstruktions- og produktionsorganisationer som fastsat i bilag I til denne forordning ▼M6 ————— ▼B e) »hovedforretningssted« : selskabets hovedkontor eller vedtægtsmæssige hjemsted, inden for hvilken de vigtigste økonomiske funktioner og den i denne forordning omhandlede operationelle kontrol udøves f) »artikel« : enhver del og ethvert apparatur, der kan anvendes på et civilt luftfartøj g) »ETSO« : European Technical Standard Order. European Technical Standard Order er en detaljeret luftdygtighedsspecifikation, der udstedes af Det Europæiske Luftfartssikkerhedsagentur (i det følgende benævnt »agenturet«) for at sikre overensstemmelse med kravene i denne forordning som en mindstepræstationsnorm for bestemte artikler h) »EPA« : den europæiske delgodkendelse (European Part Approval). Den europæiske delgodkendelse af en artikel indebærer, at artiklen er fremstillet i overensstemmelse med godkendte konstruktionsdata, der ikke tilhører indehaveren af typecertifikatet for det pågældende produkt, undtagen for ETSO-artikler i) »ELA1-luftfartøj« : et af følgende bemandede luftfartøjer (ELA står for »European Light Aircraft«): i) et luftfartøj med en maksimal startmasse (MTOM) på 1 200 kg eller derunder, der ikke er klassificeret som et komplekst motordrevet luftfartøj ii) et svævefly eller motorsvævefly med en maksimal startmasse på 1 200 kg eller derunder iii) en ballon konstrueret til et maksimalt løftegasvolumen eller varmluftsvolumen på ikke mere end 3 400 m3 for varmluftsballoner, 1 050 m3 for gasballoner og 300 m3 for forankrede gasballoner iv) et luftskib konstrueret til højst 4 personer og et maksimalt løftegasvolumen eller varmluftsvolumen på ikke mere end 3 400 m3 for varmluftsluftskibe og 1 000 m3 for gasluftskibe j) »ELA2-luftfartøj« : et af følgende bemandede luftfartøjer (ELA står for »European Light Aircraft«): i) et luftfartøj med en maksimal startmasse (MTOM) på 2 000 kg eller derunder, der ikke er klassificeret som et komplekst motordrevet luftfartøj ii) et svævefly eller motorsvævefly med en maksimal startmasse på 2 000 kg eller derunder iii) en ballon iv) et varmluftsluftskib v) et gasluftskib med alle følgende egenskaber: — højst 3 % statisk vægt — motor uden styret trækkraft (undtagen reverseringstrækkraft) — konventionel og enkel konstruktion af: struktur, styringssystem og ballonetsystem — manøvreorganer uden hjælpeenergi. vi) et meget let rotorluftfartøj. ▼M5 k) »data om operationel egnethed« : data, der indgår i et typecertifikat, et begrænset typecertifikat eller et supplerende typecertifikat for luftfartøjer, og som består af følgende: i) mindstepensum for et typeratingkursus for piloter, herunder fastlæggelse af typerating ii) fastlæggelse af omfanget af de kildedata til validering af luftfartøjer, der skal understøtte objektiv kvalificering af simulatorer, eller midlertidige data, som skal understøtte foreløbig kvalificering af dem iii) mindstepensum for et typeratingkursus for personale, der har ansvaret for at certificere vedligeholdelse, herunder fastlæggelse af typerating iv) fastlæggelse af type eller variant, hvad angår kabinepersonale, og typespecifikke data til kabinepersonale v) masterminimumsudstyrslisten. ▼B

Artikel 2

Certificering af materiel, dele og apparatur

1. Der udstedes certifikater for materiel, dele og apparatur som anført i bilag I (del 21).

2. Uanset stk. 1 er luftfartøjer, herunder alt installeret materiel, dele og apparatur, som ikke er registreret i en medlemsstat, undtaget fra bestemmelserne i subpart H og I i bilag I (del 21). De er også undtaget fra bestemmelserne i subpart P i bilag I (del 21), undtagen når en medlemsstat foreskriver luftfartøjsidentifikationsmærker.

Artikel 3

Fortsat gyldighed af typecertifikater og derpå baserede luftdygtighedsbeviser

1. For så vidt angår materiel, for hvilket en medlemsstat inden den 28. september 2003 har udstedt et typecertifikat eller et dokument, der kan danne grundlag for udstedelse af et luftdygtighedsbevis, gælder følgende bestemmelser: a) Dette materiel skal anses for at have fået udstedt et typecertifikat i overensstemmelse med denne forordning, når: ▼M2 i) grundlaget for materiellets typecertifikat var: — det gældende JAA-typecertificeringsgrundlag for materiel, der har fået udstedt et certifikat i henhold til JAA-procedurer som defineret i JAA's specifikationsblad for dette materiel, eller — for andet materiel, det typecertificeringsgrundlag, som var defineret i typecertifikatets specifikationsblad i konstruktionsstaten, hvis denne konstruktionsstat var: — en medlemsstat, medmindre agenturet under særlig hensyntagen til certificeringsspecifikationer og driftserfaring fastsætter, at dette typecertificeringsgrundlag ikke sikrer et sikkerhedsniveau, der svarer til det niveau, som kræves i forordning (EF) nr. 216/2008 og i denne forordning, eller — en stat, med hvilken en medlemsstat havde undertegnet en bilateral luftdygtighedsaftale eller indgået en tilsvarende ordning, i henhold til hvilken sådanne former for materiel har fået udstedt et certifikat på grundlag af de certificeringsspecifikationer, der var gældende i den pågældende konstruktionsstat, medmindre agenturet fastslår, at disse certificeringsspecifikationer, denne driftserfaring eller den pågældende stats sikkerhedsniveau ikke svarer til det niveau, der kræves i forordning (EF) nr. 216/2008 og i nærværende forordning. Agenturet foretager en første vurdering af virkningen af bestemmelserne i andet led med henblik på at afgive en udtalelse til Kommissionen. Denne udtalelse omfatter også eventuelle ændringer af denne forordning ▼B ii) miljøbeskyttelseskravene var de krav, der i henhold til bilag 16 til Chicagokonventionen skulle finde anvendelse på materiellet iii) de gældende luftdygtighedsdirektiver var dem, der var gældende i konstruktionsstaten. b) Konstruktionen af et individuelt luftfartøj, som var opført i en medlemsstats register inden den 28. september 2003, anses for at være blevet godkendt i overensstemmelse med denne forordning, når: i) dets grundlæggende typekonstruktion var del af et i litra a) omhandlet typecertifikat ii) alle ændringer af denne grundlæggende konstruktion, som ikke henhørte under typecertifikatindehaverens ansvar, blev godkendt, og når iii) de luftdygtighedsdirektiver, som blev udstedt eller vedtaget af registreringsmedlemsstaten inden den 28. september 2003, blev overholdt, herunder enhver ændring af konstruktionsstatens luftdygtighedsdirektiver, som var godkendt af registreringsmedlemsstaten.

2. For materiel, som var ved at blive typecertificeret via JAA eller en medlemsstat den 28. september 2003, gælder følgende: a) Hvis et materiel er ved at blive certificeret af flere medlemsstater, anvendes det mest fremskredne af disse projekter som reference. b) Punkt 21.A.15, litra a), b) og c), i bilag I (del 21) finder ikke anvendelse. ▼M2 c) Uanset punkt 21.A.17A, i bilag I (del 21) skal grundlaget for typecertificeringen være det, der er fastlagt af JAA, eller i påkommende tilfælde af medlemsstaten på datoen for ansøgningen om godkendelsen. d) Den kontrol af overholdelsen af kravene, der er gennemført i henhold til JAA's eller medlemsstaternes procedurer, skal anses for at være foretaget af agenturet med henblik på at opfylde punkt 21.A.20, litra a) og d), i bilag I (del 21). ▼B

3. For materiel, der har et nationalt typecertifikat eller tilsvarende, og for hvilket en medlemsstats godkendelse af en ændring endnu ikke var afsluttet på den dato, hvor typecertifikatet skulle være i overensstemmelse med denne forordning, gælder følgende: a) Hvis en godkendelsesproces udføres af flere medlemsstater, anvendes det mest fremskredne projekt som reference. b) Punkt 21.A.93 i bilag I (del 21) finder ikke anvendelse. c) Det gældende typecertificeringsgrundlag er det, JAA eller eventuelt medlemsstaten havde fastlagt på datoen for ansøgningen om godkendelse af ændringen. d) Den kontrol af overholdelsen af kravene, der er gennemført i henhold til JAA's eller medlemsstaternes procedurer, anses for at være foretaget af agenturet med henblik på at opfylde punkt 21.A.103, litra a), nr. 2), og litra b), i bilag I (del 21).

4. For materiel, der havde et nationalt typecertifikat eller et tilsvarende certifikat, og for hvilket det gælder, at processen for godkendelse af en større reparationskonstruktion, der gennemførtes af en medlemsstat, ikke var afsluttet på det tidspunkt, hvor typecertifikatet skulle være fastlagt i overensstemmelse med denne forordning, anses den kontrol af overholdelsen af kravene, der er gennemført i henhold til JAA's eller medlemsstaternes procedurer, for at være foretaget af agenturet med henblik på at opfylde punkt 21.A.433, litra a), i bilag I (del 21).

5. Et luftdygtighedsbevis, der er udstedt af en medlemsstat, og som bekræfter, at certifikatet er i overensstemmelse med et typecertifikat, der er fastlagt i overensstemmelse med stk. 1, skal anses for at være i overensstemmelse med denne forordning.

Artikel 4

Fortsat gyldighed af supplerende typecertifikater

1. For så vidt angår supplerende typecertifikater udstedt af en medlemsstat i henhold til JAA-procedurer eller gældende nationale procedurer, og for så vidt angår ændringer af materiel, som blev foreslået af personer, der ikke var typecertifikatindehaveren af materiellet, og som blev godkendt af en medlemsstat i henhold til gældende nationale procedurer, anses det supplerende typecertifikat eller større ændring, hvis det var gyldigt den 28. september 2003, for at være udstedt i henhold til denne forordning.

2. For supplerende typecertifikater, som var ved at blive certificeret af en medlemsstat den 28. september 2003 i henhold til de gældende JAA-procedurer for supplerende typecertificering, og for større ændringer af materiel, som blev foreslået af andre personer end indehaveren af materiellets typecertifikat, og som var ved at blive certificeret af en medlemsstat den 28. september 2003 i henhold til gældende nationale procedurer, gælder følgende: a) Hvis en certificeringsproces blev udført af flere medlemsstater, skal det mest fremskredne projekt anvendes som reference. b) Punkt 21.A.113, litra a) og b), i bilag I (del 21) finder ikke anvendelse. c) Det gældende certificeringsgrundlag skal være det, JAA eller eventuelt medlemsstaten har fastlagt på datoen for ansøgningen om et supplerende typecertifikat eller om godkendelse af en større ændring. d) Den kontrol af overholdelsen af kravene, der er gennemført i henhold til JAA's eller medlemsstaternes procedurer, anses for at være foretaget af agenturet med henblik på at opfylde punkt 21.A.115, litra a), i bilag I (del 21).

▼M2 —————

▼B

Artikel 6

Fortsat gyldighed af certificering af dele og apparatur

1. Godkendelser af dele og apparatur, der er udstedt af en medlemsstat og er gyldige den 28. september 2003, skal anses for at være udstedt i overensstemmelse med denne forordning.

2. For dele og apparatur, for hvilke en godkendelses- eller tilladelsesproces var ved at blive gennemført af en medlemsstat den 28. september 2003, gælder følgende: a) Hvis en godkendelsesproces blev udført af flere medlemsstater, skal det mest fremskredne projekt anvendes som reference. b) Punkt 21.A.603 i bilag I (del 21) finder ikke anvendelse. c) De gældende datakrav, der er fastsat i henhold til punkt 21.A.605 i bilag I (del 21), skal være de krav, som er fastlagt af den pågældende medlemsstat på den dato, hvor der indgives ansøgning om godkendelse eller tilladelse. d) Den kontrol af overholdelsen af kravene, der er gennemført af den relevante medlemsstat, skal anses for at være foretaget af agenturet med henblik på at opfylde punkt 21.A.606, litra b), i bilag I (del 21).

Artikel 7

Flyvetilladelse

Betingelser, som medlemsstaterne har fastsat inden den 28. marts 2007, for flyvetilladelser eller andre luftdygtighedsbeviser, der udstedes til luftfartøjer, hvortil der ikke var udstedt et luftdygtighedsbevis eller et begrænset luftdygtighedsbevis i henhold til denne forordning, skal anses for at have været fastsat i overensstemmelse med denne forordning, medmindre agenturet inden den 28. marts 2008 har fastsat, at disse betingelser ikke garanterer et sikkerhedsniveau, der svarer til det niveau, som kræves i forordning (EF) nr. 216/2008 eller i nærværende forordning.

▼M2

Artikel 7a

Data om operationel egnethed

1. Indehaveren af et typecertifikat til et luftfartøj udstedt før den 17. februar 2014, som har til hensigt at levere et nyt luftfartøj til et EU-luftfartsforetagende på eller efter den 17. februar 2014, skal indhente godkendelse i overensstemmelse med punkt 21.A.21, litra e), i bilag I (del 21), undtagen for mindstepensum for et typeratingkursus for personale, der har ansvaret for at certificere vedligeholdelse, og undtagen kildedata til validering af luftfartøjer til støtte for den objektive kvalificering af simulatorer. Godkendelsen skal indhentes senest den 18. december 2015 eller inden et EU-luftfartsforetagende opererer luftfartøjet, alt efter hvad der falder senest. Dataene om operationel egnethed kan begrænses til at vedrøre den model, der leveres.

2. Ansøgeren til et typecertifikat til et luftfartøj, om hvilket der er ansøgt før den 17. februar 2014, og for hvilket der ikke er udstedt et typecertifikat inden den 17. februar 2014, skal indhente godkendelse i overensstemmelse med punkt 21.A.21, litra e), i bilag I (del 21), undtagen for mindstepensum for et typeratingkursus for personale, der har ansvaret for at certificere vedligeholdelse, og kildedata til validering af luftfartøjer til støtte for den objektive kvalificering af simulatorer. Godkendelsen skal indhentes senest den 18. december 2015, eller inden et EU-luftfartsforetagende opererer luftfartøjet, alt efter hvad der falder senest. Den kontrol af overholdelsen af kravene, som myndighederne gennemfører ved processerne i det operationelle evalueringsforum, der gennemføres under JAA's eller agenturets ansvarsområde før denne forordnings ikrafttræden, skal accepteres af agenturet uden yderligere verifikation.

3. Rapporter og masterminimumsudstyrslister fra det operationelle evalueringsforum, der afgives i overensstemmelse med JAA's procedurer eller af agenturet før denne forordnings ikrafttræden, skal anses for at udgøre de data om operationel egnethed, der godkendes i overensstemmelse med del 21.A.21, litra e), i bilag I (del 21), og de skal medtages i det relevante typecertifikat. Inden den 18. juni 2014 skal den pågældende indehaver af typecertifikatet foreslå agenturet en opdeling af dataene om operationel egnethed i obligatoriske og ikke-obligatoriske data.

4. Indehavere af et typecertifikat, der omfatter data om operationel egnethed, skal alt efter tilfældet pålægges at indhente godkendelse til at udvide omfanget af deres konstruktionsorganisationsgodkendelse eller alternative procedurer for konstruktionsorganisationsgodkendelse, så de omfatter aspekter vedrørende operationel egnethed, inden den 18. december 2015.

▼B

Artikel 8

Konstruktionsorganisationer

1. En organisation, som er ansvarlig for konstruktionen af materiel, dele og apparatur eller for ændringer eller reparationer heraf, skal godtgøre, at den er kvalificeret i overensstemmelse med bilag I (del 21).

2. Uanset stk. 1 kan en organisation, hvis hovedforretningssted er beliggende i en ikke-EU-medlemsstat, godtgøre, at den er kvalificeret, ved at være indehaver af et certifikat, der er udstedt af den pågældende stat for det materiel, den del eller det apparatur, hvorom organisationen ansøger om godkendelse under forudsætning af, at: a) den pågældende stat er konstruktionsstaten, og at b) agenturet har fastslået, at niveauet for kontrol af overholdelsen af kravene ligger på det samme uafhængige niveau i den pågældende stats system som det niveau, der er fastsat ved denne forordning, enten gennem et tilsvarende system for godkendelse af organisationer eller gennem direkte inddragelse af den pågældende stats kompetente myndighed.

3. Medlemsstatsgodkendelser af konstruktionsorganisationer, der er udstedt eller anerkendt i overensstemmelse med JAA-kravene og -procedurerne, og som er gyldige før den 28. september 2003, skal anses for at være i overensstemmelse med denne forordning.

Artikel 9

Produktionsorganisationer

1. En organisation, der er ansvarlig for fremstillingen af materiel, dele og apparatur, skal godtgøre, at den er kvalificeret i overensstemmelse med bestemmelserne i bilag I (del 21).

2. Uanset stk. 1 kan en fabrikant, hvis hovedforretningssted er beliggende i en ikke-EU-medlemsstat, godtgøre, at han er kvalificeret, ved at være indehaver af et certifikat, der er udstedt af den pågældende stat for det materiel, de dele og det apparatur, som ansøgningen omhandler, under forudsætning af, at: a) den pågældende stat er produktionsstaten, og at b) agenturet har fastslået, at niveauet for kontrol af overholdelsen af kravene ligger på det samme uafhængige niveau i den pågældende stats system som det niveau, der er fastsat ved denne forordning, enten gennem et tilsvarende system for godkendelse af organisationer eller gennem direkte inddragelse af den pågældende stats kompetente myndighed.

3. Produktionsorganisationsgodkendelser, der inden den 28. september 2003 er udstedt eller anerkendt af en medlemsstat i overensstemmelse med JAA-kravene og -procedurerne, skal anses for at være i overensstemmelse med denne forordning.

▼M8

4. Uanset stk. 1 kan produktionsorganisationen ansøge den kompetente myndighed om dispensation fra de miljøbeskyttelseskrav, der er omhandlet i artikel 9, stk. 2, første afsnit, i forordning (EU) 2018/1139.

▼B

Artikel 10

Agenturets foranstaltninger

1. Agenturet skal udvikle acceptable måder til at udvise overensstemmelse (i det følgende benævnt »AMC«), som kompetente myndigheder, organisationer og personale kan bruge for at påvise overensstemmelse med bestemmelserne i bilag I (del 21) til denne forordning.

2. AMC, som agenturet udsteder, må hverken indføre nye krav eller lempe kravene i bilag I (del 21) til denne forordning.

3. Uden at dette berører artikel 54 og 55 i forordning (EF) nr. 216/2008, gælder det, at når de af agenturet udstedte acceptable måder til at udvise overensstemmelse anvendes, skal de tilhørende krav i bilag I (del 21) til denne forordning anses for at være opfyldt uden yderligere dokumentation.

Artikel 11

Ophævelse

Forordning (EF) nr. 1702/2003 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.

Artikel 12

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

DEL 21

Certificering af luftfartøjer og hermed forbundet materiel, dele og apparatur og af konstruktions- og produktionsorganisationer

▼M5

Indholdsfortegnelse 21.1. Generelt SEKTION A — TEKNISKE KRAV SUBPART A — GENERELLE BESTEMMELSER 21.A.1. Anvendelsesområde 21.A.2. Udførelse ved en anden person end ansøgeren til eller indehaveren af et certifikat 21.A.3A. Svigt, mangler og fejl 21.A.3B. Luftdygtighedsdirektiver 21.A.4. Koordinering af konstruktion og produktion SUBPART B — TYPECERTIFIKATER OG BEGRÆNSEDE TYPECERTIFIKATER 21.A.11. Anvendelsesområde 21.A.13. Berettigelse 21.A.14. Påvisning af kompetence 21.A.15. Ansøgning 21.A.19. Ændringer, der kræver et nyt typecertifikat 21.A.20. Påvisning af overensstemmelse med typecertificeringsgrundlaget, certificeringsgrundlaget for data om operationel egnethed og miljøbeskyttelseskravene 21.A.21. Krav til udstedelse af et typecertifikat eller et begrænset typecertifikat 21.A.31. Typekonstruktion 21.A.33. Inspektioner og afprøvninger 21.A.35. Prøveflyvninger 21.A.41. Typecertifikat 21.A.44. Indehaverens forpligtelser 21.A.47. Overførbarhed 21.A.51. Varighed og fortsat gyldighed 21.A.55. Opbevaring af optegnelser 21.A.57. Håndbøger 21.A.61. Instruktioner om vedvarende luftdygtighed 21.A.62. Tilgængelighed af data om operationel egnethed 21.A.65 Luftfartøjers vedvarende strukturelle integritet (SUBPART C — FINDER IKKE ANVENDELSE) SUBPART D — ÆNDRINGER AF TYPECERTIFIKATER OG BEGRÆNSEDE TYPECERTIFIKATER 21.A.90A. Anvendelsesområde 21A.90B. Standardændringer 21.A.91. Klassifikation af ændringer af et typecertifikat 21.A.92. Berettigelse 21.A.93. Ansøgning 21.A.95. Krav til godkendelse af en mindre ændring 21.A.97. Krav til godkendelse af en større ændring 21.A.101. Typecertificeringsgrundlag for, certificeringsgrundlag for data om operationel egnethed for og miljøbeskyttelseskrav til en større ændring i et typecertifikat 21.A.105. Opbevaring af optegnelser 21.A.107. Instruktioner om vedvarende luftdygtighed 21.A.108. Tilgængelighed af data om operationel egnethed 21.A.109. Forpligtelser og EPA-mærkning SUBPART E — SUPPLERENDE TYPECERTIFIKATER 21.A.111. Anvendelsesområde 21.A.112A. Berettigelse 21.A.112B. Påvisning af kompetence 21.A.113. Ansøgning om et supplerende typecertifikat 21.A.115. Krav til godkendelse af større ændringer i form af et supplerende typecertifikat 21.A.116. Overførbarhed 21.A.117. Ændringer af den del af et materiel, der er omfattet af et supplerende typecertifikat 21.A.118A. Forpligtelser og EPA-mærkning 21.A.118B. Varighed og fortsat gyldighed 21.A.119. Håndbøger 21.A.120A. Instruktioner om vedvarende luftdygtighed 21.A.120B. Tilgængelighed af data om operationel egnethed SUBPART F — PRODUKTION UDEN PRODUKTIONSORGANISATIONSGODKENDELSE 21.A.121. Anvendelsesområde 21.A.122. Berettigelse 21.A.124. Ansøgning 21.A.125A. Udstedelse af et godkendelsesbrev 21.A.125B. Resultater 21.A.125C. Varighed og fortsat gyldighed 21.A.126. Produktionsinspektionssystem 21.A.127. Afprøvninger: luftfartøjer 21.A.128. Afprøvninger: motorer og propeller 21.A.129. Fabrikantens forpligtelser 21.A.130. Overensstemmelseserklæring SUBPART G — PRODUKTIONSORGANISATIONSGODKENDELSE 21.A.131. Anvendelsesområde 21.A.133. Berettigelse 21.A.134. Ansøgning 21.A.135. Udstedelse af produktionsorganisationsgodkendelse 21.A.139. Kvalitetssystem 21.A.143. Redegørelse 21.A.145. Godkendelseskrav 21.A.147. Ændringer af den godkendte produktionsorganisation 21.A.148. Ændring af beliggenhed 21.A.149. Overførbarhed 21.A.151. Godkendelsesbetingelser 21.A.153. Ændringer af godkendelsesbetingelserne 21.A.157. Undersøgelser 21.A.158. Resultater 21.A.159. Varighed og fortsat gyldighed 21.A.163. Beføjelser 21.A.165. Indehaverens forpligtelser SUBPART H — LUFTDYGTIGHEDSBEVISER OG BEGRÆNSEDE LUFTDYGTIGHEDSBEVISER 21.A.171. Anvendelsesområde 21.A.172. Berettigelse 21.A.173. Klassifikation 21.A.174. Ansøgning 21.A.175. Sprog 21.A.177. Ændring eller modifikation 21.A.179. Overførbarhed og genudstedelse inden for medlemsstater 21.A.180. Inspektioner 21.A.181. Varighed og fortsat gyldighed 21.A.182. Luftfartøjsidentifikation SUBPART I — STØJCERTIFIKATER 21.A.201. Anvendelsesområde 21.A.203. Berettigelse 21.A.204. Ansøgning 21.A.207. Ændring eller modifikation 21.A.209. Overførbarhed og genudstedelse inden for medlemsstater 21.A.210. Inspektioner 21.A.211. Varighed og fortsat gyldighed SUBPART J — KONSTRUKTIONSORGANISATIONSGODKENDELSE 21.A.231. Anvendelsesområde 21.A.233. Berettigelse 21.A.234. Ansøgning 21.A.235. Udstedelse af konstruktionsorganisationsgodkendelse 21.A.239. Konstruktionssikringssystem 21.A.243. Data 21.A.245. Godkendelseskrav 21.A.247. Ændringer i konstruktionssikringssystemet 21.A.249. Overførbarhed 21.A.251. Godkendelsesbetingelser 21.A.253. Ændringer af godkendelsesbetingelserne 21.A.257. Undersøgelser 21.A.258. Resultater 21.A.259. Varighed og fortsat gyldighed 21.A.263. Beføjelser 21.A.265. Indehaverens forpligtelser SUBPART K — DELE OG APPARATUR 21.A.301. Anvendelsesområde 21.A.303. Overholdelse af gældende krav 21.A.305. Godkendelse af dele og apparatur 21.A.307. Frigivelse af dele og apparatur til installation (SUBPART L — FINDER IKKE ANVENDELSE) SUBPART M — REPARATIONER 21.A.431A. Anvendelsesområde 21A.431B. Standardreparationer 21.A.432A. Berettigelse 21.A.432B. Påvisning af kompetence 21.A.432C. Ansøgning om en reparationskonstruktionsgodkendelse 21.A.433. Krav til godkendelse af en reparationskonstruktion 21.A.435. Klassifikation og godkendelse af reparationskonstruktioner 21.A.439. Fremstilling af reparationsdele 21.A.441. Reparationsudførelse 21.A.443. Begrænsninger 21.A.445. Ikke-reparerede skader 21.A.447. Opbevaring af optegnelser 21.A.449. Instruktioner om vedvarende luftdygtighed 21.A.451. Forpligtelser og EPA-mærkning (SUBPART N — FINDER IKKE ANVENDELSE) SUBPART O — ETSO-GODKENDELSER (EUROPEAN TECHNICAL STANDARD ORDER) 21.A.601. Anvendelsesområde 21.A.602A. Berettigelse 21.A.602B. Påvisning af kompetence 21.A.603. Ansøgning 21.A.604. ETSO-godkendelse for en hjælpemotor (APU) 21.A.605. Datakrav 21.A.606. Krav til udstedelse af en ETSO-godkendelse 21.A.607. ETSO-godkendelsesbeføjelser 21.A.608. Konstruktions- og præstationserklæring (DDP) 21.A.609. Forpligtelser, der påhviler indehavere af ETSO-godkendelser 21.A.610. Afvigelsesgodkendelse 21.A.611. Konstruktionsændringer 21.A.613. Opbevaring af optegnelser 21.A.615. Inspektion foretaget af agenturet 21.A.619. Varighed og fortsat gyldighed 21.A.621. Overførbarhed SUBPART P — FLYVETILLADELSE 21.A.701. Anvendelsesområde 21.A.703. Berettigelse 21.A.705. Kompetent myndighed 21.A.707. Ansøgning om flyvetilladelse 21.A.708. Flyvebetingelser 21.A.709. Ansøgning om godkendelse af flyvebetingelser 21.A.710. Godkendelse af flyvebetingelser 21.A.711. Udstedelse af en flyvetilladelse 21.A.713. Ændringer 21.A.715. Sprog 21.A.719. Overførbarhed 21.A.721. Inspektioner 21.A.723. Varighed og fortsat gyldighed 21.A.725. Fornyelse af flyvetilladelse 21.A.727. Forpligtelser, der påhviler indehaveren af en flyvetilladelse 21.A.729. Opbevaring af optegnelser SUBPART Q — IDENTIFIKATION AF MATERIEL, DELE OG APPARATUR 21.A.801. Identifikation af materiel 21.A.803. Håndtering af identifikationsdata 21.A.804. Identifikation af dele og apparatur 21.A.805. Identifikation af kritiske dele 21.A.807. Identifikation af ETSO-artikler SEKTION B — PROCEDURER FOR KOMPETENTE MYNDIGHEDER SUBPART A — GENERELLE BESTEMMELSER 21.B.5. Anvendelsesområde 21.B.20. Den kompetente myndigheds forpligtelser 21.B.25. Krav til den kompetente myndigheds organisation 21.B.30. Dokumenterede procedurer 21.B.35. Ændringer i organisation og procedurer 21.B.40. Bilæggelse af tvister 21.B.45. Indberetning/koordinering 21.B.55. Opbevaring af optegnelser 21.B.60. Luftdygtighedsdirektiver SUBPART B — TYPECERTIFIKATER OG BEGRÆNSEDE TYPECERTIFIKATER 21.B.70. Certificeringsspecifikationer 21.B.75. Særlige betingelser 21.B.80. Typecertificeringsgrundlag for et typecertifikat eller et begrænset typecertifikat 21.B.82. Certificeringsgrundlag for data om operationel egnethed for et typecertifikat og et begrænset typecertifikat for luftfartøjer 21.B.85. Angivelse af de gældende miljøbeskyttelseskrav, der knyttet til et typecertifikat eller et begrænset typecertifikat 21.B.100. Inddragelsesniveau 21.B.103. Udstedelse af et typecertifikat eller et begrænset typecertifikat (SUBPART C — FINDER IKKE ANVENDELSE) SUBPART D — ÆNDRINGER AF TYPECERTIFIKATER OG BEGRÆNSEDE TYPECERTIFIKATER 21.B.105. Typecertificeringsgrundlag for, miljøbeskyttelseskrav til og certificeringsgrundlag for data om operationel egnethed for en større ændring i et typecertifikat 21.B.107. Udstedelse af en godkendelse af en ændring i et typecertifikat SUBPART E — SUPPLERENDE TYPECERTIFIKATER 21.B.109. Typecertificeringsgrundlag for, miljøbeskyttelseskrav til og certificeringsgrundlag for data om operationel egnethed for et supplerende typecertifikat 21.B.111. Udstedelse af et supplerende typecertifikat SUBPART F — PRODUKTION UDEN PRODUKTIONSORGANISATIONSGODKENDELSE 21.B.120. Undersøgelser 21.B.125. Resultater 21.B.130. Udstedelse af et godkendelsesbrev 21.B.135. Opretholdelse af et godkendelsesbrev 21.B.140. Ændring af et godkendelsesbrev 21.B.145. Begrænsning, inddragelse og tilbagekaldelse af et godkendelsesbrev 21.B.150. Opbevaring af optegnelser SUBPART G — PRODUKTIONSORGANISATIONSGODKENDELSE 21.B.220. Undersøgelser 21.B.225. Resultater 21.B.230. Udstedelse af certifikat 21.B.235. Løbende tilsyn 21.B.240. Ændring af en produktionsorganisationsgodkendelse 21.B.245. Inddragelse og tilbagekaldelse af en produktionsorganisationsgodkendelse 21.B.260. Opbevaring af optegnelser SUBPART H — LUFTDYGTIGHEDSBEVISER OG BEGRÆNSEDE LUFTDYGTIGHEDSBEVISER 21.B.320. Undersøgelser 21.B.325. Udstedelse af luftdygtighedsbeviser 21.B.326. Luftdygtighedsbevis 21.B.327. Begrænset luftdygtighedsbevis 21.B.330. Inddragelse og tilbagekaldelse af luftdygtighedsbeviser og begrænsede luftdygtighedsbeviser 21.B.345. Opbevaring af optegnelser SUBPART I — STØJCERTIFIKATER 21.B.420. Undersøgelser 21.B.425. Udstedelse af støjcertifikater 21.B.430. Inddragelse og tilbagekaldelse af støjcertifikater 21.B.445. Opbevaring af optegnelser SUBPART J — KONSTRUKTIONSORGANISATIONSGODKENDELSE SUBPART K — DELE OG APPARATUR (SUBPART L — FINDER IKKE ANVENDELSE) SUBPART M — REPARATIONER 21.B.450. Typecertificeringsgrundlag for og miljøbeskyttelses-krav til en godkendelse af større reparationskonstruktioner 21.B.453. Udstedelse af en reparationskonstruktionsgodkendelse (SUBPART N — FINDER IKKE ANVENDELSE) SUBPART O — ETSO-GODKENDELSER (EUROPEAN TECHNICAL STANDARD ORDER) 21.B.480. Udstedelse af en ETSO-godkendelse SUBPART P — FLYVETILLADELSE 21.B.520. Undersøgelser 21.B.525. Udstedelse af flyvetilladelser 21.B.530. Tilbagekaldelse af flyvetilladelser 21.B.545. Opbevaring af optegnelser SUBPART Q — IDENTIFIKATION AF MATERIEL, DELE OG APPARATUR Tillæg Tillæg I — EASA-formular 1 — Autoriseret frigivelsesbevis ▼M6 Tillæg II — EASA Formular 15a og 15c — Luftdygtighedseftersynsbevis ▼M5 Tillæg III — EASA-formular 20a — Flyvetilladelse Tillæg IV — EASA-formular 20b — Flyvetilladelse (udstedt af godkendte organisationer) Tillæg V — EASA-formular 24 — Begrænset luftdygtighedsbevis Tillæg VI — EASA-formular 25 — Luftdygtighedsbevis Tillæg VII — EASA-formular 45 — Støjcertifikat Tillæg VIII — EASA-formular 52 — Overensstemmelseserklæring for luftfartøj Tillæg IX — EASA-formular 53 — Certifikat om frigivelse til tjeneste Tillæg X — EASA-formular 55 — Produktionsorganisationsgodkendelsesbeviser Tillæg XI — EASA-formular 65 — Godkendelsesbrev for produktion uden produktionsorganisationsgodkendelse Tillæg XII — Kategorier af prøveflyvninger og dertil knyttede kvalifikationer hos flyvebesætninger, der foretager prøveflyvninger 85.

▼B

21.1. Generelt

I dette bilag I (del 21) forstås ved »kompetent myndighed«:

a) for organisationer, hvis hovedforretningssted er beliggende i en medlemsstat: den myndighed, der er udpeget af den pågældende medlemsstat, eller agenturet, hvis denne medlemsstat anmoder herom, eller

b) for organisationer, hvis hovedforretningssted er beliggende i en ikke-medlemsstat: agenturet.

SEKTION A

TEKNISKE KRAV

SUBPART A — GENERELLE BESTEMMELSER

21.A.1. Anvendelsesområde

Denne sektion fastlægger de generelle bestemmelser for de rettigheder og forpligtelser, der gælder for en ansøger til eller indehaver af certifikater, der er udstedt eller skal udstedes i overensstemmelse med denne sektion.

21.A.2. Udførelse ved en anden person end ansøgeren til eller indehaveren af et certifikat

De handlinger og forpligtelser, som indehaveren af eller ansøgeren til et certifikat for et materiel, en del eller et apparatur i henhold til denne sektion forpligter sig til at udføre eller overholde, kan udføres eller overholdes af en anden person på den pågældendes vegne af enhver anden fysisk eller juridisk person, forudsat at indehaveren af eller ansøgeren til vedkommende certifikat kan påvise, at han har indgået en aftale med den anden person, som sikrer, at indehaveren er og bliver behørigt frigjort for sine forpligtelser.

21.A.3A. Svigt, mangler og fejl

a) System for dataindsamling, -undersøgelse og -analyse.

Indehaveren af et typecertifikat, begrænset typecertifikat, supplerende typecertifikat, en ETSO-godkendelse (European Technical Standard Order) eller en godkendelse af større reparationskonstruktioner eller enhver anden relevant godkendelse, som anses for at være blevet udstedt i henhold til denne forordning, skal have et system for indsamling, undersøgelse og analyse af rapporter og information vedrørende, svigt, mangler, fejl eller andre hændelser, der forårsager eller kan forårsage skadelige virkninger på den vedvarende luftdygtighed af det materiel, den del eller det apparatur, der er omfattet af typecertifikatet, det begrænsede typecertifikat, det supplerende typecertifikat, ETSO-godkendelsen, en godkendelse af større reparationskonstruktioner eller enhver anden relevant godkendelse, som anses for at være udstedt i henhold til denne forordning. Information om dette system skal gøres tilgængeligt for alle kendte brugere af materiellet, delen eller apparaturet samt, på anmodning, for enhver person, der er bemyndiget i henhold til andre tilknyttede gennemførelsesforordninger.

b) Indberetning til agenturet.

1) Indehaveren af et typecertifikat, et begrænset typecertifikat, et supplerende typecertifikat, en ETSO-godkendelse, en godkendelse af større reparationskonstruktioner eller enhver anden relevant godkendelse, som anses for at være udstedt i henhold til denne forordning, skal til agenturet indberette ethvert svigt, enhver mangel eller fejl eller andre hændelser, som vedkommende er bekendt med i forbindelse med et materiel, en del eller et apparatur, der er omfattet af typecertifikatet, det begrænsede typecertifikat, det supplerende typecertifikat, ETSO-godkendelsen, godkendelsen af større reparationskonstruktioner eller enhver anden relevant godkendelse, som anses for at være udstedt i henhold til denne forordning, og som har medført eller som kan medføre et usikkert forhold.

2) Disse indberetninger skal udarbejdes i en form og på en måde, der er fastlagt af agenturet, så hurtigt som praktisk muligt og skal under alle omstændigheder afgives ikke senere end 72 timer efter identifikation af det mulige usikre forhold, medmindre særlige forhold forhindrer dette.

c) Undersøgelse af indberettede hændelser.

1) Når en hændelse, der er indberettet i henhold til litra b) eller i henhold til punkt 21.A.129, litra f), nr. 2), eller 21.A.165, litra f), nr. 2), skyldes en mangel i konstruktionen eller en fabrikationsfejl, skal indehaveren af typecertifikatet, det begrænsede typecertifikat, det supplerende typecertifikat, godkendelsen af større reparationskonstruktioner, ETSO-godkendelsen eller enhver anden relevant godkendelse, som anses for at være udstedt i henhold til denne forordning, eller i givet fald producenten undersøge årsagen til manglen og til agenturet indberette resultaterne af sin undersøgelse og enhver foranstaltning, som vedkommende har iværksat eller påtænker at iværksætte for at afhjælpe denne mangel.

2) Hvis agenturet finder, at en foranstaltning er nødvendig med henblik på at afhjælpe en mangel, skal indehaveren af typecertifikatet, det begrænsede typecertifikat, det supplerende typecertifikat, godkendelsen af større reparationskonstruktioner, ETSO-godkendelsen eller enhver anden relevant godkendelse, som anses for at være udstedt i henhold til denne forordning, eller i givet fald producenten indsende de relevante data til agenturet.

21.A.3B. Luftdygtighedsdirektiver

a) Et luftdygtighedsdirektiv er et dokument, der udstedes eller vedtages af agenturet, og som bemyndiger foranstaltninger, der skal gennemføres på et luftfartøj for at reetablere et acceptabelt sikkerhedsniveau, når der er bevis for, at luftfartøjets sikkerhedsniveau ellers vil være kompromitteret.

b) Agenturet skal udstede et luftdygtighedsdirektiv, når:

1) agenturet har fastlagt, at der eksisterer et usikkert forhold på et luftfartøj som følge af en mangel i luftfartøjet eller en motor, propel, del eller et apparatur, der er installeret på dette luftfartøj, og

2) at det er sandsynligt, at dette forhold findes eller kan udvikles i andre luftfartøjer.

c) Når et luftdygtighedsdirektiv skal udstedes af agenturet for at afhjælpe det usikre forhold, der henvises til i litra b), eller for at kræve udførelse af en inspektion, skal indehaveren af typecertifikatet, det begrænsede typecertifikat, det supplerende typecertifikat, godkendelsen af større konstruktionsreparationer eller en ETSO-godkendelse eller enhver anden relevant godkendelse, som anses for at være udstedt i henhold til denne forordning:

1) fremsætte forslag om egnede afhjælpende foranstaltninger og/eller krævede inspektioner og forelægge agenturet de nærmere enkeltheder i disse forslag med henblik på godkendelse

2) efter agenturets godkendelse af de i nr. 1) nævnte forslag gøre de relevante beskrivende data og arbejdsbeskrivelser tilgængelige for alle kendte brugere eller ejere af materiellet, delen eller apparaturet og, på anmodning, for enhver person, som skal overholde luftdygtighedsdirektivet.

d) Et luftdygtighedsdirektiv skal mindst indeholde følgende informationer:

1) en identifikation af det usikre forhold

2) en identifikation af det pågældende luftfartøj

3) den eller de nødvendige aktioner

4) terminen for udførelsen af den eller de nødvendige aktioner

5) ikrafttrædelsesdatoen.

▼M2

21.A.4. Koordinering af konstruktion og produktion

Enhver indehaver af et typecertifikat, et begrænset typecertifikat, et supplerende typecertifikat, en ETSO-godkendelse, en godkendelse af typecertifikatsændringer eller af reparationskonstruktioner skal efter behov samarbejde med produktionsorganisationen for at sikre:

a) tilfredsstillende koordinering af konstruktion og produktion efter behov som fastsat i henholdsvis punkt 21.A.122, 21.A.130, litra b), nr. 3) og 4), 21.A.133 og 21.A.165, litra c), nr. 2) og 3), og

b) korrekt understøttelse af den vedvarende luftdygtighed for materiellet, delen eller apparaturet.

▼B

SUBPART B — TYPECERTIFIKATER OG BEGRÆNSEDE TYPECERTIFIKATER

21.A.11. Anvendelsesområde

Denne subpart fastlægger proceduren for udstedelse af typecertifikater for materiel og begrænsede typecertifikater for luftfartøjer, og fastlægger rettighederne og forpligtelserne for ansøgerne og indehaverne af disse certifikater.

21.A.13. Berettigelse

Enhver fysisk eller juridisk person, der har påvist eller er i færd med at påvise sine evner i overensstemmelse med punkt 21.A.14, er berettiget til at ansøge om et typecertifikat eller et begrænset typecertifikat i henhold til de betingelser, der er foreskrevet i denne subpart.

21.A.14. Påvisning af kompetence

▼M5

a) En ansøger om et typecertifikat eller et begrænset typecertifikat skal påvise sin kompetence ved at have opnået en konstruktionsorganisationsgodkendelse, der er udstedt af agenturet i overensstemmelse med subpart J.

▼B

b) Uanset litra a) kan en ansøger, som alternativ procedure til påvisning af sin kompetence, søge at opnå aftale med agenturet med henblik på anvendelse af procedurer, der fastsætter særlig konstruktionspraksis, ressourcer og aktivitetsrækkefølge, der er nødvendig for overensstemmelse med dette bilag I (del 21), når det er et af følgende produkter:

1) et ELA2-luftfartøj

2) en motor eller en propel, der er installeret på et ELA2-luftfartøj

3) en stempelmotor

4) en propel med fast eller justerbar pitch.

▼M5

c) Uanset litra a) kan en ansøger påvise sin kompetence ved at opnå agenturets godkendelse af sit certificeringsprogram som fastsat i henhold til litra b) i punkt 21.A.15, når det materiel, der skal certificeres, er:

1) et ELA1-luftfartøj eller

2) en motor eller en propel, der er installeret på et ELA1-luftfartøj.

▼B

21.A.15. Ansøgning

a) En ansøgning om et typecertifikat eller et begrænset typecertifikat skal indgives i en form og på en måde, som er fastlagt af agenturet.

▼M7

b) En ansøgning om et typecertifikat eller et begrænset typecertifikat skal som minimum omfatte foreløbige beskrivende oplysninger om materiellet, den tilsigtede anvendelse af materiellet og den type aktivitet, certificeringen skal dække. Derudover skal den omfatte — eller efter den første ansøgning suppleres med — et certificeringsprogram for påvisning af overensstemmelse i henhold til punkt 21.A.20, som består af:

▼M5

1) en detaljeret beskrivelse af typekonstruktionen, herunder alle de konfigurationer, der skal certificeres

2) de foreslåede driftsegenskaber og -begrænsninger

3) den tilsigtede anvendelse af materiellet og den type aktivitet, certificeringen skal dække

4) et forslag til det indledende typecertificeringsgrundlag, certificeringsgrundlag for data om operationel egnethed og miljøbeskyttelseskrav som udarbejdet i henhold til kravene og optionerne i punkt 21.B.80, 21.B.82 og 21.B.85

5) et forslag til en opdeling af certificeringsprogrammet i relevante grupper af aktiviteter og data, hvormed overensstemmelsen kan påvises, herunder et forslag til måder til at udvise overensstemmelse og overensstemmelsesdokumenter forbundet hermed

6) et forslag til evaluering af de relevante grupper af aktiviteter og data, hvormed overensstemmelsen kan påvises, idet der tages hensyn til sandsynligheden for en ikke-påvist manglende overensstemmelse med typecertificeringsgrundlaget, certificeringsgrundlaget for data om operationel egnethed og miljøbeskyttelseskravene og til den potentielle virkning af denne manglende overensstemmelse på sikkerheden for materiel eller miljøbeskyttelsen. Den foreslåede evaluering skal som minimum omfatte de elementer som anført i punkt 21.B.100, litra a), nr. 1)-4). Med udgangspunkt i denne evaluering skal ansøgningen omfatte et forslag til agenturets inddragelse i kontrollen af aktiviteterne og dataene vedrørende påvisning af overensstemmelse og

7) en tidsplan for projektet, der omfatter de vigtigste milepæle.

c) Certificeringsprogrammet skal efter den første forelæggelse for agenturetajourføres af ansøgeren, når ændringer af certificeringsprojektet påvirker et eller flere af punkterne i litra b), nr. 1)-7).

▼M7

d) En ansøgning om et typecertifikat eller et begrænset typecertifikat til et luftfartøj skal omfatte — eller efter den første ansøgning suppleres med — en supplerende ansøgning om godkendelse af dataene om operationel egnethed.

▼M5

e) En ansøgning om et typecertifikat eller et begrænset typecertifikat til en stor flyvemaskine eller et stort rotorluftfartøj er gyldig i fem år, og en ansøgning om ethvert andet typecertifikat eller begrænset typecertifikat er gyldig i tre år, medmindre en ansøger på ansøgningstidspunktet påviser, at vedkommendes materiel kræver længere tid til påvisning og erklæring af overensstemmelse, og agenturet accepterer denne længere frist.

f) Såfremt der inden for den tidsfrist, der er fastsat i litra e), ikke er blevet udstedt et typecertifikat eller et begrænset typecertifikat, eller hvor det er indlysende, at der ikke vil blive udstedt et certifikat, kan ansøgeren:

1) indgive en ny ansøgning og overholde typecertificeringsgrundlaget, certificeringsgrundlaget for data om operationel egnethed og miljøbeskyttelseskravene som fastsat og meddelt af agenturet i overensstemmelse med punkt 21.B.80, 21.B.82 og 21.B.85 for datoen for den nye ansøgning eller

2) ansøge om en forlængelse af fristen som anført i litra e) og foreslå en ny dato for udstedelsen af typecertifikatet eller det begrænsede typecertifikat. I dette tilfælde skal ansøgeren overholde typecertificeringsgrundlaget, certificeringsgrundlaget for data om operationel egnethed og miljøbeskyttelseskravene som fastsat og meddelt af agenturet i overensstemmelse med punkt 21.B.80, 21.B.82 og 21.B.85 for en dato, som vælges af ansøgeren. Datoen må dog ikke ligge mere end fem år før den nye dato som foreslået af ansøgeren for udstedelsen af typecertifikatet eller det begrænsede typecertifikat i tilfælde af en ansøgning om et typecertifikat eller et begrænset typecertifikat for en stor flyvemaskine eller et stort rotorluftfartøj. Ved ansøgninger om andre typecertifikater eller andre begrænsede typecertifikater er grænsen tre år.

▼M5 —————

▼B

21.A.19. Ændringer, der kræver et nyt typecertifikat

Enhver fysisk eller juridisk person, som foreslår at ændre et materiel, skal indgive en ny ansøgning om et typecertifikat, hvis agenturet finder, at den foreslåede ændring i konstruktion, kraft eller masse er så omfattende, at der kræves en i det væsentlige fuldstændig undersøgelse af overensstemmelsen med det gældende typecertificeringsgrundlag.

▼M5

21.A.20. Påvisning af overensstemmelse med typecertificeringsgrundlaget, certificeringsgrundlaget for data om operationel egnethed og miljøbeskyttelseskravene

a) Efter at agenturet har godkendt certificeringsprogrammet, skal ansøgeren i henhold til certificeringsprogrammet påvise overensstemmelse med typecertificeringsgrundlaget, certificeringsgrundlaget for data om operationel egnethed og miljøbeskyttelseskravene som fastsat og meddelt af agenturet til ansøgeren i henhold til punkt 21.B.80, 21.B.82 og 21.B.85 og over for agenturet angive, på hvilken måde denne overensstemmelse er påvist.

b) Ansøgeren skal underrette agenturet om eventuelle problemer eller begivenheder i forbindelse med proceduren for påvisning af overensstemmelse, som kan have en mærkbar effekt på risikovurderingen i henhold til punkt 21.A.15, litra b), nr. 6, eller certificeringsprogrammet eller på anden vis kan nødvendiggøre en ændring i agenturets inddragelsesniveau som tidligere meddelt ansøgeren i henhold til punkt 21.B.100, litra c).

c) Ansøgeren skal registrere dokumentation for overensstemmelsen på grundlag af overensstemmelsesdokumenter i henhold til certificeringsprogrammet.

d) Når påvisningen af overensstemmelse som helhed er afsluttet i henhold til certificeringsprogrammet, herunder inspektioner og afprøvninger i henhold til punkt 21.A.33, og efter alle prøveflyvninger i henhold til punkt 21.A.35 skal ansøgeren erklære, at: 1) overensstemmelsen med typecertificeringsgrundlaget, certificeringsgrundlaget for data om operationel egnethed og miljøbeskyttelseskravene er blevet påvist som fastsat og meddelt af agenturet og i henhold til certificeringsprogrammet som godkendt af agenturet og 2) der ikke er påvist funktioner eller egenskaber, som gør materiellet usikkert til de former for anvendelse, hvortil der ansøges om certificering.

e) Ansøgeren skal sende overensstemmelseserklæringen som fastsat i litra d) til agenturet. Er ansøgeren indehaver af en relevant konstruktionsorganisationsgodkendelse, skal overensstemmelseserklæringen være i overensstemmelse med subpart J og indgives til agenturet.

21.A.21. Krav til udstedelse af et typecertifikat eller et begrænset typecertifikat

a) For at få udstedt et typecertifikat for materiel eller — i tilfælde af at luftfartøjet ikke opfylder de væsentlige krav i bilag II til forordning (EU) 2018/1139 — et begrænset typecertifikat for et luftfartøj skal ansøgeren: 1) påvise sin kompetence i overensstemmelse med punkt 21.A.14 2) sikre overensstemmelse med punkt 21.A.20 3) påvise, at motoren og propellen, såfremt de er installeret på luftfartøjet: A) er blevet udstedt eller fastsat et typecertifikat i overensstemmelse med denne forordning, eller B) er blevet påvist som værende i overensstemmelse med det typecertificeringsgrundlag for luftfartøjer og de miljøbeskyttelseskrav som fastsat og meddelt af agenturet, der er nødvendige til at sikre sikker flyvning for luftfartøjet.

b) Uanset litra a), nr. 2, er ansøgeren efter ansøgerens anmodning som angivet i erklæringen, jf. punkt 21.A.20, litra d), berettiget til at få udstedt et typecertifikat eller et begrænset typecertifikat for et luftfartøj, inden ansøgeren har påvist overensstemmelse med certificeringsgrundlaget for data om operationel egnethed, såfremt ansøgeren påviser denne overensstemmelse inden den dato, hvor disse data reelt skal anvendes.

▼M5 —————

▼B

21.A.31. Typekonstruktion

a) Typekonstruktionen skal bestå af:

1) tegninger og specifikationer og en liste over de tegninger og specifikationer, som er nødvendige for at definere konfigurationen af og konstruktionsegenskaberne ved det materiel, hvis overholdelse af det gældende typecertificeringsgrundlag og krav for miljøbeskyttelse er påvist

2) oplysninger om materialer og processer og om de produktions- og produktmonteringsmetoder, som er nødvendige for at sikre produktets overensstemmelse

▼M2

3) et godkendt afsnit om luftdygtighedsbegrænsninger i instruktionerne om vedvarende luftdygtighed som defineret af de gældende certificeringsspecifikationer, og

▼M5

4) alle andre data, som ved sammenligning tillader bestemmelse af luftdygtigheden, og miljøegenskaber, hvis det er relevant, for nyere materiel af samme type.

▼B

b) Hver typekonstruktion skal identificeres på en fyldestgørende måde.

▼M5

21.A.33. Inspektioner og afprøvninger

a) (Reserveret)

b) Forud for hver afprøvning i forbindelse med påvisningen af overensstemmelse i henhold til punkt 21.A.20 skal ansøgeren have kontrolleret: 1) for testobjektet, at: i) materialer og processer er i behørig overensstemmelse med specifikationerne i den påtænkte typekonstruktion ii) materiellets dele er i behørig overensstemmelse med tegningerne i den påtænkte typekonstruktion og iii) produktionsprocesserne, konstruktion og montering er i behørig overensstemmelse med de i den påtænkte typekonstruktion angivne og 2) for test- og måleudstyret, der skal benyttes til afprøvningen, at dette er fyldestgørende for afprøvningen og er behørigt kalibreret.

c) På grundlag af kontrollerne som udført i henhold til litra b) skal ansøgeren udstede en overensstemmelseserklæring, der anfører enhver potentiel manglende overensstemmelse, samt en begrundelse for, at dette ikke påvirker afprøvningsresultaterne, og tillade agenturet at foretage en inspektion, hvis agenturet finder det nødvendigt for at kontrollere erklæringens gyldighed.

d) Ansøgeren skal tillade agenturet at: 1) gennemgå alle data og oplysninger vedrørende påvisningen af overensstemmelse og 2) være vidne til eller udføre enhver afprøvning eller inspektion, der udføres af hensyn til påvisningen af overensstemmelse.

e) I forbindelse med de afprøvninger og inspektioner, som agenturet har været vidne til eller har udført i henhold til litra d), nr. 2): 1) skal ansøgeren forelægge agenturet en overensstemmelseserklæring som fastsat i litra c), og 2) der må ikke foretages ændringer, der kan påvirke overensstemmelseserklæringens gyldighed, på testobjektet eller test- og måleudstyret mellem tidspunktet for udstedelsen af overensstemmelseserklæringen som fastsat i litra c) og tidspunktet for testobjektets præsentation for agenturet til afprøvning.

▼B

21.A.35. Prøveflyvninger

a) Prøveflyvninger med det formål at opnå et typecertifikat skal udføres i overensstemmelse med de betingelser, som agenturet har fastsat for sådanne prøveflyvninger.

b) Ansøgeren skal udføre alle de prøveflyvninger, som agenturet finder nødvendige:

1) for at fastslå overensstemmelse med det gældende typecertificeringsgrundlag og de gældende miljøbeskyttelseskrav, og

2) for at fastslå, hvorvidt der foreligger rimelig sikkerhed for, at luftfartøjet, dets dele og apparatur er driftssikkert og fungerer korrekt for luftfartøjer, som skal certificeres i henhold til dette bilag I (del 21), bortset fra: i) svævefly og motorsvævefly ii) balloner og luftskibe som defineret i ELA1 eller ELA2 og iii) flyvemaskiner med en maksimal startmasse (MTOM) på højst 2 722 kg.

c) (Reserveret)

d) (Reserveret)

e) (Reserveret)

f) De prøveflyvninger, som foreskrives under litra b), nr. 2), skal:

1) for luftfartøjer med indbyggede turbinemotorer af en type, som ikke tidligere har været anvendt i et typecertificeret luftfartøj, omfatte mindst 300 timers flyvning med fuldtallige motorer, som er i overensstemmelse med et typecertifikat, og

2) for alle andre luftfartøjer omfatte mindst 150 timers flyvning.

▼M5

21.A.41. Typecertifikat

Typecertifikatet og det begrænsede typecertifikat skal omfatte typekonstruktionen, de operationelle begrænsninger, typecertifikatdataarket for luftdygtighed og emissioner, det gældende typecertificeringsgrundlag og de gældende miljøbeskyttelseskrav, hvis overholdelse agenturet registrerer, og eventuelle andre betingelser eller begrænsninger, som er foreskrevet for materiellet i de relevante certificeringsspecifikationer og miljøbeskyttelseskrav. Typecertifikatet og det begrænsede typecertifikat for luftfartøjer skal derudover omfatte det gældende certificeringsgrundlag for data om operationel egnethed, dataene om operationel egnethed og typecertifikatdataarket for støj. Typecertifikatet og det begrænsede typecertifikat skal omfatte dokumentationen for overholdelse af krav vedrørende CO2-emissioner og typecertifikatdataarket for motoren.

▼M7

21.A.44 Indehaverens forpligtelser

Enhver indehaver af et typecertifikat eller et begrænset typecertifikat skal

a) påtage sig de forpligtelser, der er fastlagt i punkt 21.A.3A, 21.A.3B, 21.A.4, 21.A.55, 21.A.57, 21.A.61, 21.A.62 og 21.A.65 og skal med henblik herpå til stadighed opfylde kvalifikationskravene til berettigelse i punkt 21.A.14 og

b) nærmere angive mærkningen i overensstemmelse med subpart Q.

Fra den 18. maj 2022 skal kravet om at overholde forpligtelserne i litra a) forstås som en henvisning til punkt 21.A.3A, 21.A.3B, 21.A.4, 21.A.5, 21.A.6, 21.A.7, 21.A.62 og 21.A.65 og til dette formål skal hver indehaver af et typecertifikat eller et begrænset typecertifikat til stadighed opfylde kvalifikationskravene til berettigelse i henhold til punkt 21.A.14.

▼B

21.A.47. Overdragelse

Overdragelse af et typecertifikat eller et begrænset typecertifikat kan kun ske til en fysisk eller juridisk person, der er i stand til at påtage sig de forpligtelser, der foreskrives i punkt 21.A.44, og som med henblik herpå har påvist sin evne til at opfylde kriterierne i henhold til punkt 21.A.14.

21.A.51. Varighed og fortsat gyldighed

a) Et udstedt typecertifikat og begrænset typecertifikat skal have ubegrænset varighed. Gyldigheden er afhængig af:

1) at indehaveren forbliver i overensstemmelse med dette bilag I (del 21), og

2) at certifikatet ikke overdrages eller tilbagekaldes ifølge de gældende administrative procedurer, som er fastsat af agenturet.

b) Ved overdragelse eller tilbagekaldelse skal typecertifikatet og det begrænsede typecertifikat tilbagesendes til agenturet.

▼M2

21.A.55. Opbevaring af dokumentation

Alle relevante konstruktionsoplysninger, tegninger og afprøvningsrapporter, herunder inspektionsrapporter om det afprøvede materiel, skal af indehaveren af typecertifikatet eller det begrænsede typecertifikat opbevares tilgængeligt for agenturet og skal opbevares for at kunne stille de fornødne informationer til rådighed til sikring af materiellets vedvarende luftdygtighed, den fortsatte gyldighed af data om operationel egnethed og overensstemmelse med de gældende miljøbeskyttelseskrav for materiellet.

21.A.57. Håndbøger

Indehaveren af et typecertifikat eller et begrænset typecertifikat skal udarbejde, opretholde og ajourføre originaludgaver af alle håndbøger, som kræves i henhold til de for materiellet gældende typecertificeringsgrundlag, certificeringsgrundlag for data om operationel egnethed og miljøbeskyttelseskrav, og skal efter anmodning stille kopier til rådighed for agenturet.

▼B

21.A.61. Instruktioner om vedvarende luftdygtighed

a) Indehaveren af typecertifikatet eller et begrænset typecertifikat for et produkt skal kunne fremlægge mindst et fyldestgørende sæt instruktioner om vedvarende luftdygtighed, som omfatter beskrivende data og arbejdsbeskrivelser, der er udarbejdet i overensstemmelse med det gældende typecertificeringsgrundlag, for hver kendt ejer af ét eller flere luftfartøjer, motorer eller propeller eller luftfartøjer, som indeholder produktet, enten ved produktets levering eller ved udstedelse af det første luftdygtighedsbevis for det pågældende luftfartøj, afhængigt af hvilken situation der indtræffer senest, og skal derefter efter anmodning stille disse instruktioner til rådighed for enhver anden person, som skal overholde en eller flere af betingelserne i disse instruktioner. Tilgængeligheden af en håndbog eller del af instruktionerne for vedvarende luftdygtighed, der vedrører eftersyn eller andre former for omfattende vedligeholdelse, kan udskydes til efter ibrugtagningen af produktet, men skal være tilgængelig for ethvert af produkterne, før deres relevante alder eller flyvetimer/-cyklusser er nået.

b) Ændringer i instruktionerne om vedvarendeluftdygtighed skal endvidere stilles til rådighed for alle kendte brugere af produktet, og skal efter anmodning stilles til rådighed for enhver person, som skal overholde en given af disse instruktioner. Et program, der viser, hvorledes ændringerne i instruktionerne for vedvarende luftdygtighed fordeles, skal indgives til agenturet.

▼M2

21.A.62. Tilgængelighed af data om operationel egnethed

Indehaveren af et typecertifikat eller begrænset typecertifikat skal stille følgende til rådighed:

a) mindst ét sæt fuldstændige data om operationel egnethed, som er udarbejdet i overensstemmelse med det gældende certificeringsgrundlag for operationel egnethed, for alle kendte EU-luftfartsforetagender, der anvender luftfartøjet, før dataene om operationel egnethed må anvendes af en uddannelsesorganisation eller et EU-luftfartsforetagende, og

b) enhver ændring af dataene om operationel egnethed for alle kendte EU-luftfartsforetagender, der anvender luftfartøjet, og

c) efter anmodning de relevante data, der er omhandlet i ovennævnte litra a) og b) for: 1) den kompetente myndighed med ansvar for verifikation af overensstemmelse med et eller flere elementer af dette sæt af data om operationel egnethed, og 2) enhver person, som pålægges at sikre overensstemmelse med et eller flere elementer af dette sæt af data om operationel egnethed.

▼M7

21.A.65 Luftfartøjers vedvarende strukturelle integritet

Indehaveren af et typecertifikat eller begrænset typecertifikat for en stor flyvemaskine skal sikre, at programmet for vedvarende strukturel integritet er relevant i hele flyvemaskinens operationelle levetid under hensyntagen til driftserfaring og løbende aktiviteter.

▼B

(SUBPART C — FINDER IKKE ANVENDELSE)

SUBPART D — ÆNDRINGER AF TYPECERTIFIKATER OG BEGRÆNSEDE TYPECERTIFIKATER

▼M2

21.A.90A. Anvendelsesområde

Denne subpart fastlægger proceduren for godkendelse af ændringer i typecertifikater og fastlægger rettighederne og forpligtelserne for ansøgerne om og indehaverne af disse godkendelser. Denne subpart fastlægger også standardændringer, der ikke er underlagt en godkendelsesproces i henhold til denne subpart. I denne subpart omfatter henvisninger til typecertifikater såvel typecertifikat som begrænset typecertifikat.

▼B

21.A.90B. Standardændringer

▼M2

a) Standardændringer er ændringer af et typecertifikat:

1) vedrørende: i) flyvemaskiner med en maksimal startmasse (MTOM) på højst 5 700 kg ii) rotorfly med MTOM på højst 3 175 kg iii) svævefly og motorsvævefly, balloner og luftskibe som defineret i ELA1 eller ELA2.

2) der er i overensstemmelse med konstruktionsdata, der er anført i certificeringsspecifikationer, som agenturet har udstedt, og som indeholder acceptable metoder, teknikker og fremgangsmåder, der bruges i forbindelse med gennemførelse og udpegning af standardændringer, herunder de tilknyttede instruktioner om vedvarende luftdygtighed, og

3) som ikke er i strid med typecertificeringshavernes data.

▼B

b) Punkt 21.A.91 til og med 21.A.109 gælder ikke for standardændringer.

▼M5

21.A.91. Klassifikation af ændringer af et typecertifikat

Ændringer af et typecertifikat klassificeres som mindre og større. En »mindre ændring« har ingen mærkbar effekt på masse, balance, strukturel styrke, driftssikkerhed, operationelle egenskaber, støj, data om operationel egnethed eller andre egenskaber, der påvirker materiellets luftdygtighed eller dets miljøegenskaber. Med forbehold af punkt 21.A.19 er alle andre ændringer »større ændringer« i henhold til denne subpart. Alle større og mindre ændringer skal alt efter tilfældet være godkendt i henhold til punkt 21.A.95 eller punkt 21.A.97 og skal være behørigt identificeret.

▼M2

21.A.92. Berettigelse

a) Kun typecertifikatindehaveren kan ansøge om godkendelse af større ændringer af et typecertifikat i henhold til denne subpart. Alle andre, der ansøger om godkendelse af større ændringer af et typecertifikat, skal ansøge i henhold til subpart E.

b) Enhver fysisk eller juridisk person kan ansøge om godkendelse af en mindre ændring af et typecertifikat i henhold til denne subpart.

▼M5

21.A.93. Ansøgning

a) En ansøgning om godkendelse af en ændring i et typecertifikat skal indgives i en form og på en måde som fastlagt af agenturet.

b) ▼M7 En ansøgning skal omfatte — eller efter den første ansøgning suppleres med — et certificeringsprogram for påvisning af overensstemmelse i henhold til punkt 21.A.20, som består af: ▼M5 1) en beskrivelse af ændringen med identifikation af: i) materiellets konfiguration(er) i typecertifikatet, på hvilke(n) ændringen udføres ii) alle områder af materiellet i typecertifikatet, herunder de godkendte håndbøger, der ændres eller berøres af ændringen og iii) eventuelle nødvendige ændringer i dataene om operationel egnethed, når ændringen berører disse data 2) en identifikation af eventuelle nødvendige fornyede undersøgelser til påvisning af overensstemmelsen af ændringen og de områder, der berøres af ændringen, med typecertificeringsgrundlaget, certificeringsgrundlaget for data om operationel egnethed og miljøbeskyttelseskravene og 3) ved en større ændring i et typecertifikat: i) et forslag til det indledende typecertificeringsgrundlag, certificeringsgrundlag for data om operationel egnethed og miljøbeskyttelseskrav som udarbejdet i henhold til kravene og optionerne i punkt 21.A.101 ii) et forslag til en opdeling af certificeringsprogrammet i relevante grupper af aktiviteter og data, hvormed overensstemmelsen kan påvises, herunder et forslag til måder til at udvise overensstemmelse og overensstemmelsesdokumenter forbundet hermed iii) et forslag til evaluering af de relevante grupper af aktiviteter og data, hvormed overensstemmelsen kan påvises, idet der tages hensyn til sandsynligheden for en ikke-påvist manglende overensstemmelse med typecertificeringsgrundlaget, certificeringsgrundlaget for data om operationel egnethed og miljøbeskyttelseskravene og til den potentielle virkning af denne manglende overensstemmelse på sikkerheden for materiel eller miljøbeskyttelsen. Den foreslåede evaluering skal som minimum omfatte de elementer som anført i punkt 21.B.100, litra a), nr. 1)-4). Med udgangspunkt i denne evaluering skal ansøgningen omfatte et forslag til agenturets inddragelse i kontrollen af aktiviteterne og dataene vedrørende påvisning af overensstemmelse og iv) en tidsplan for projektet, der omfatter de vigtigste milepæle.

c) En ansøgning om en ændring i et typecertifikat for en stor flyvemaskine eller et stort rotorluftfartøj skal være gyldig i fem år, og en ansøgning om en ændring i ethvert andet typecertifikat skal være gyldig i tre år. I tilfælde af at en ændring ikke er blevet godkendt, eller hvor det er indlysende, at den ikke vil blive godkendt inden for den tidsfrist, der er fastsat i dette underpunkt, kan ansøgeren: 1) indgive en ny ansøgning om en ændring i typecertifikatet og overholde typecertificeringsgrundlaget, certificeringsgrundlaget for data om operationel egnethed og miljøbeskyttelseskravene som fastsat af agenturet i overensstemmelse med punkt 21.A.101 og meddelt i henhold til punkt 21.B.105 for datoen for den nye ansøgning eller ▼M7 2) ansøge om en forlængelse af fristen for den oprindelige ansøgning som anført i litra c), første punktum, og foreslå en ny dato for udstedelsen af godkendelsen. I dette tilfælde skal ansøgeren overholde typecertificeringsgrundlaget, certificeringsgrundlaget for data om operationel egnethed og miljøbeskyttelseskravene som fastsat af agenturet i overensstemmelse med punkt 21.A.101 og meddelt i henhold til punkt 21.B.105 for en dato, som vælges af ansøgeren. Datoen må dog ikke ligge mere end fem år før den nye dato som foreslået af ansøgeren for udstedelsen af godkendelsen i tilfælde af en ansøgning om en ændring af et typecertifikat eller et begrænset typecertifikat for en stor flyvemaskine eller et stort rotorluftfartøj. Ved ansøgninger om en ændring af andre typecertifikater eller begrænsede typecertifikater er grænsen tre år.

▼M5

21.A.95. Krav til godkendelse af en mindre ændring

a) Mindre ændringer i et typecertifikat skal klassificeres og godkendes af: 1) agenturet eller 2) en godkendt konstruktionsorganisation inden for rammerne af dens beføjelser i henhold til punkt 21.A.263, litra c), nr. 1) og 2), som registreret i godkendelsesbetingelserne.

b) En mindre ændring i et typecertifikat skal udelukkende godkendes: 1) når det er blevet påvist, at ændringen og de områder, der berøres af ændringen, overholder typecertificeringsgrundlaget og miljøbeskyttelseskravene, der er indarbejdet ved henvisning i typecertifikatet 2) i tilfælde af en ændring, der påvirker dataene om operationel egnethed, når det er blevet påvist, at de nødvendige ændringer i dataene om operationel egnethed overholder certificeringsgrundlaget for data om operationel egnethed, der er indarbejdet ved henvisning i typecertifikatet 3) når overensstemmelsen med typecertificeringsgrundlaget i henhold til nr. 1) er blevet erklæret, og begrundelsen for overensstemmelsen er blevet registreret i overensstemmelsesdokumenterne og 4) når der ikke er påvist funktioner eller egenskaber, som gør materiellet usikkert til de former for anvendelse, hvortil der ansøges om certificering.

c) Uanset litra b), nr. 1), kan certificeringsspecifikationer, der trådte i kraft efter dem, som er indarbejdet ved henvisning i typecertifikatet, anvendes til godkendelse af en mindre ændring, såfremt denne ikke påvirker påvisningen af overensstemmelse.

d) Uanset litra a) og efter ansøgerens anmodning som angivet i erklæringen, jf. punkt 21.A.20, litra d), kan en mindre ændring i et typecertifikat for et luftfartøj godkendes, før overensstemmelsen med certificeringsgrundlaget for data om operationel egnethed er påvist, såfremt ansøgeren påviser denne overensstemmelse inden den dato, hvor disse data reelt skal anvendes.

e) Ansøgeren skal forelægge agenturet uddybende oplysninger om ændringen og en erklæring til påvisning af overensstemmelse i henhold til litra b).

f) En godkendelse af en mindre ændring i et typecertifikat skal begrænses til de(n) specifikke konfiguration(er) i typecertifikatet, på hvilke(n) ændringen udføres.

21.A.97. Krav til godkendelse af en større ændring

a) Større ændringer i et typecertifikat skal klassificeres og godkendes af: 1) agenturet eller 2) en godkendt konstruktionsorganisation inden for rammerne af dens beføjelser i henhold til punkt 21.A.263, litra c), nr. 1) og 8), som registreret i godkendelsesbetingelserne.

b) En større ændring i et typecertifikat skal udelukkende godkendes: 1) når det er blevet påvist, at ændringen og de områder, der berøres af ændringen, overholder typecertificeringsgrundlaget og miljøbeskyttelseskravene, der er fastsat af agenturet i henhold til punkt 21.A.101 2) i tilfælde af en ændring, der berører dataene om operationel egnethed, når det er påvist, at de nødvendige ændringer i dataene om operationel egnethed er i overensstemmelse med certificeringsgrundlaget for data om operationel egnethed som fastsat af agenturet i henhold til punkt 21.A.101 og 3) når overensstemmelsen med nr. 1) og 2) er blevet påvist i henhold til punkt 21.A.20 gældende for ændringen.

c) Uanset litra b), nr. 2) og 3), og efter ansøgerens anmodning som angivet i erklæringen, jf. punkt 21.A.20, litra d), kan en større ændring i et typecertifikat for et luftfartøj godkendes, før overensstemmelsen med certificeringsgrundlaget for data om operationel egnethed er påvist, såfremt ansøgeren påviser denne overensstemmelse inden den dato, hvor disse data reelt skal anvendes.

d) En godkendelse af en større ændring i et typecertifikat skal begrænses til de(n) specifikke konfiguration(er) i typecertifikatet, på hvilke(n) ændringen udføres.

21.A.101. Typecertificeringsgrundlag for, certificeringsgrundlag for data om operationel egnethed for og miljøbeskyttelseskrav til en større ændring i et typecertifikat

a) En større ændring i et typecertifikat og de områder, der berøres af ændringen, skal overholde enten de certificeringsspecifikationer, som finder anvendelse på det ændrede materiel på datoen for ansøgningen om ændring, eller de certificeringsspecifikationer, som trådte i kraft efter datoen i henhold til nedenstående litra f). En ansøgnings gyldighed skal fastslås i henhold til punkt 21.A.93, litra c). Endvidere skal det ændrede materiel opfylde miljøbeskyttelseskravene som fastsat af agenturet i henhold til punkt 21.B.85.

b) ▼M7 Med forbehold af litra h) og uanset litra a) kan en tidligere ændring af certificeringsspecifikationerne som omtalt i litra a) og af eventuelle andre certificeringsspecifikationer, som har direkte tilknytning hertil, finde anvendelse i enhver af de følgende situationer, medmindre den tidligere ændring trådte i kraft før den dato, hvor de tilsvarende certificeringsspecifikationer, som er indarbejdet ved henvisning i typecertifikatet, trådte i kraft: ▼M5 1) En ændring, som agenturet ikke betragter som betydelig. Ved fastlæggelse af, hvorvidt en bestemt ændring er betydelig, overvejer agenturet ændringen i sammenhæng med alle tidligere relevante konstruktionsændringer og alle hermed forbundne revisioner af de gældende certificeringsspecifikationer, der er indarbejdet ved henvisning i typecertifikatet for materiellet. Ændringer, der opfylder et af følgende kriterier, betragtes automatisk som betydelige: i) Konfigurationen som helhed eller konstruktionsprincipperne er ikke bibeholdt. ii) De forudsætninger, der er anvendt ved certificeringen af det materiel, der skal ændres, bevarer ikke deres gyldighed. 2) Hvert område, hvert system, hver del eller hvert apparatur, som agenturet anser for ikke at være berørt af ændringen. 3) Hvert område, hvert system, hver del eller hvert apparatur, som er berørt af ændringen, og for hvilket/hvilken agenturet konstaterer, at overensstemmelsen med de i litra a) omhandlede certificeringsspecifikationer ikke bidrager væsentligt til sikkerhedsniveauet for det ændrede materiel eller er uigennemførlig.

c) Uanset litra a) skal ændringen og de områder, der berøres af ændringen — i tilfælde af en ændring af et luftfartøj (som ikke er et rotorluftfartøj) på 2 722 kg (6 000 lb) eller med mindre maksimalvægt eller af et rotorluftfartøj uden turbine på 1 361 kg (3 000 lb) eller med mindre maksimalvægt — overholde det typecertificeringsgrundlag, der er indarbejdet ved henvisning i typecertifikatet. Hvis agenturet imidlertid konstaterer, at ændringen er betydelig inden for et område, kan agenturet kræve, at ændringen og de områder, der berøres af ændringen, overholder en ændring af certificeringsspecifikationerne for det typecertificeringsgrundlag, der er indarbejdet ved henvisning i typecertifikatet, og enhver anden certificeringsspecifikation, som har direkte tilknytning hertil, medmindre agenturet ligeledes konstaterer, at overensstemmelsen med den pågældende ændring ikke bidrager væsentligt til sikkerhedsniveauet for det ændrede materiel eller er uigennemførlig.

d) Hvis agenturet konstaterer, at de certificeringsspecifikationer, der er gældende på datoen for indgivelsen af ansøgningen om ændringen, ikke sikrer behørige standarder med hensyn til den foreslåede ændring, skal ændringen og de områder, der berøres af ændringen, også overholde eventuelle særlige betingelser og ændringer af disse særlige betingelser, som er foreskrevet af agenturet i henhold til punkt 21.B.75, for at opnå et sikkerhedsniveau, der svarer til det niveau, som er fastsat i de certificeringsspecifikationer, der er gældende på datoen for indgivelsen af ansøgningen om ændringen.

e) Uanset litra a), b) og c) kan ændringen og de områder, der berøres af ændringen, overholde alternative certificeringsspecifikationer som fastsat af agenturet, når ansøgeren har foreslået disse, forudsat at agenturet konstaterer, at der med dette alternativ tilvejebringes et sikkerhedsniveau, som: 1) i tilfælde af et typecertifikat: i) svarer til sikkerhedsniveauet i certificeringsspecifikationerne som fastsat af agenturet i henhold til litra a), b) eller c) ovenfor eller ii) er i overensstemmelse med de væsentlige krav i bilag II til forordning (EU) 2018/1139 2) i tilfælde af et begrænset typecertifikat er tilstrækkeligt i forhold til den tilsigtede anvendelse.

f) Vælger en ansøger at overholde en certificeringsspecifikation som fastsat i en ændring, der træder i kraft efter indgivelsen af ansøgningen om en ændring i et typecertifikat, skal ændringen og de områder, der berøres af ændringen, ligeledes overholde enhver anden certificeringsspecifikation, som har direkte tilknytning hertil.

g) Hvis ansøgningen om en ændring i et typecertifikat for et luftfartøj omfatter — eller efter den første ansøgning suppleres, så den omfatter — ændringer i dataene om operationel egnethed, skal certificeringsgrundlaget for dataene om operationel egnethed fastlægges i overensstemmelse med litra a)-f).

▼M9

h) For store flyvemaskiner, der er omfattet af punkt 26.300 i bilag I til Kommissionens forordning (EU) 2015/640 ( 1 ), skal ansøgeren overholde certificeringsspecifikationer, der som minimum sikrer et tilsvarende sikkerhedsniveau som punkt 26.300 og 26.330 i bilag I til forordning (EU) 2015/640, undtagen ansøgere om supplerende typecertifikater, som ikke skal tage hensyn til punkt 26.303.

▼M5 —————

▼M2

21.A.105. Opbevaring af dokumentation

For enhver ændring skal alle relevante konstruktionsdata, tegninger og afprøvningsrapporter, herunder inspektionsrapporter om det ændrede, afprøvede materiel, opbevares af ansøgeren til rådighed for agenturet og skal opbevares for at kunne afgive de fornødne oplysninger til at fastslå det ændrede materiels vedvarende luftdygtighed, den fortsatte gyldighed af materiellets data om operationel egnethed samt overholdelse af de gældende miljøbeskyttelseskrav.

▼B

21.A.107. Instruktioner om vedvarende luftdygtighed

▼M2

a) Indehaveren af en godkendelse af en mindre ændring af et typecertifikat skal i givet fald kunne fremlægge mindst et sæt af de hermed forbundne ændringer af instruktionerne om materiellets vedvarende luftdygtighed, som den mindre ændring skal installeres på, udarbejdet i overensstemmelse med det gældende typecertificeringsgrundlag, til hver kendt ejer af et eller flere luftfartøjer, en eller flere motorer eller propeller med indarbejdelse af den mindre ændring ved leveringen heraf eller ved udstedelse af det første luftdygtighedsbevis for det berørte luftfartøj, afhængigt af hvilken af disse der forekommer senest, og skal derefter efter anmodning stille disse ændringer i instruktionerne til rådighed for enhver anden person, som skal overholde en eller flere af betingelserne i disse instruktioner.

▼B

b) Endvidere skal ændringer i disse ændringer af instruktionerne for vedvarende luftdygtighed stilles til rådighed for alle kendte brugere af et produkt med indarbejdelse af den mindre ændring og efter anmodning stilles til rådighed for enhver anden person, som skal overholde en eller flere af betingelserne i disse instruktioner.

▼M2

21.A.108. Tilgængelighed af data om operationel egnethed

I tilfælde af en ændring, der har indvirkning på dataene om operationel egnethed, skal indehaveren af godkendelsen til en mindre ændring stille følgende til rådighed:

a) mindst ét sæt ændringer af data om operationel egnethed, som er udarbejdet i overensstemmelse med det gældende certificeringsgrundlag for operationel egnethed, for alle kendte EU-luftfartsforetagender, der anvender det ændrede luftfartøj, før dataene om operationel egnethed må anvendes af en uddannelsesorganisation eller et EU-luftfartsforetagende, og

b) enhver yderligere ændring af de berørte data om operationel egnethed for alle kendte EU-luftfartsforetagender, der anvender det ændrede luftfartøj og

c) efter anmodning de relevante dele af ændringerne i ovennævnte litra a) og b) for: 1) den kompetente myndighed med ansvar for verifikation af overensstemmelse med et eller flere elementer af de berørte data om operationel egnethed og 2) enhver person, som pålægges at sikre overensstemmelse med et eller flere elementer af dette sæt af data om operationel egnethed.

▼M2

21.A.109. Forpligtelser og EPA-mærkning

Indehaveren af en godkendelse af en mindre ændring af et typecertifikat skal:

a) påtage sig de forpligtelser, der er fastlagt i punkt 21.A.4, 21.A.105, 21.A.107 og 21.A.108, og

b) angive mærkningen, herunder EPA-bogstaverne »European Part Approval«, i overensstemmelse med punkt 21.A.804, litra a).

▼B

SUBPART E — SUPPLERENDE TYPECERTIFIKATER

▼M5

21.A.111. Anvendelsesområde

Denne subpart fastlægger proceduren for godkendelse af større ændringer i typecertifikatet i henhold til supplerende typecertifikatprocedurer og fastlægger rettighederne og forpligtelserne for ansøgerne og indehaverne af disse certifikater. I denne subpart omfatter henvisninger til typecertifikater såvel typecertifikater som begrænsede typecertifikater.

21.A.112A. Berettigelse

Enhver fysisk eller juridisk person, der har påvist eller er i færd med at påvise sine kompetencer i overensstemmelse med punkt 21.A.112B, er berettiget til at ansøge om et supplerende typecertifikat i henhold til de betingelser, der er foreskrevet i denne subpart.

▼B

21.A.112B. Påvisning af kompetence

▼M5

a) En ansøger om et supplerende typecertifikat skal påvise sin kompetence ved at have opnået en konstruktionsorganisationsgodkendelse, der er udstedt af agenturet i overensstemmelse med subpart J.

▼B

b) Uanset litra a) kan en ansøger som alternativ procedure til påvisning af sin kompetence søge at opnå aftale med agenturet med henblik på anvendelse af procedurer, der fastsætter særlig konstruktionspraksis, ressourcer og aktivitetsrækkefølge, der er nødvendig for overensstemmelse med denne subpart.

▼M5

c) Uanset litra a) kan en ansøger i tilfælde af materiel som omtalt i punkt 21.A.14, litra c), påvise sin kompetence ved at opnå agenturets godkendelse af certificeringsprogrammet som oprettet i overensstemmelse med punkt 21.A.93, litra b).

▼B

21.A.113. Ansøgning om et supplerende typecertifikat

a) En ansøgning om et supplerende typecertifikat skal indgives i en form og på en måde, som fastlægges af agenturet.

▼M5

b) Ansøgeren om et supplerende typecertifikat skal:

i) i ansøgningen angive de oplysninger, som kræves ifølge punkt 21.A.93, litra b)

ii) angive, hvorvidt alle certificeringsdata er blevet eller vil blive udarbejdet af ansøgeren alene eller på grundlag af en aftale med ejeren af dataene om typecertificering.

▼M5

c) Punkt 21.A.93, litra c), finder anvendelse i forbindelse med krav til fristerne for ansøgningens gyldighed og krav vedrørende behovet for en opdatering af typecertificeringsgrundlaget, certificeringsgrundlaget for data om operationel egnethed og miljøbeskyttelseskravene, når ændringen ikke er blevet godkendt, eller hvor det er indlysende, at den ikke vil blive godkendt inden for den fastsatte frist.

▼M5 —————

▼M5

21.A.115. Krav til godkendelse af større ændringer i form af et supplerende typecertifikat

a) Supplerende typecertifikater skal udstedes af: 1) agenturet eller 2) en godkendt konstruktionsorganisation inden for rammerne af dens beføjelser i henhold til punkt 21.A.263, litra c), nr. 1) og 9), som registreret i godkendelsesbetingelserne.

b) Et supplerende typecertifikat skal kun udstedes, når: 1) ansøgeren har påvist sin kompetence i overensstemmelse med punkt 21.A.112B 2) det er blevet påvist, at ændringen i et typecertifikat og de områder, der berøres af ændringen, overholder typecertificeringsgrundlaget og miljøbeskyttelseskravene, der er fastsat af agenturet i henhold til punkt 21.A.101 3) i tilfælde af et supplerende typecertifikat, der berører dataene om operationel egnethed, når det er påvist, at de nødvendige ændringer i dataene om operationel egnethed er i overensstemmelse med certificeringsgrundlaget for data om operationel egnethed som fastsat af agenturet i henhold til punkt 21.A.101 4) overholdelsen af nr. 2 og 3 er blevet påvist i overensstemmelse med punkt 21.A.20 gældende for ændringen og 5) i det tilfælde hvor ansøgeren har angivet at have fremlagt certificeringsdata på grundlag af en aftale med ejeren af dataene om typecertificering i henhold til punkt 21.A.113, litra b): i) indehaveren af typecertifikatet har meddelt, at han ikke har tekniske indsigelser over for de i henhold til punkt 21.A.93 indgivne oplysninger og ii) indehaveren af typecertifikatet har indvilliget i at samarbejde med indehaveren af det supplerende typecertifikat for at sikre opfyldelse af alle forpligtelser med hensyn til vedvarende luftdygtighed af det ændrede materiel gennem overensstemmelse med punkt 21.A.44 og punkt 21.A.118.A.

c) Uanset litra b), nr. 3) og 4), er ansøgeren efter ansøgerens anmodning som indeholdt i erklæringen, jf. punkt 21.A.20, litra d), berettiget til at få udstedt et supplerende typecertifikat for et luftfartøj, inden ansøgeren har påvist overensstemmelse med certificeringsgrundlaget for data om operationel egnethed, såfremt ansøgeren påviser denne overensstemmelse inden den dato, hvor disse data reelt skal anvendes.

d) Et supplerende typecertifikat skal begrænses til de(n) specifikke konfiguration(er) i typecertifikatet, på hvilke(n) den større ændring udføres.

▼B

21.A.116. Overdragelse

Overdragelse af et supplerende typecertifikat kan kun ske til en fysisk eller juridisk person, som kan påtage sig forpligtelserne i punkt 21.A.118A, og som til dette formål har påvist at være kvalificeret til godkendelse i henhold til kriterierne i punkt 21.A.112B, dog ikke for ELA1-luftfartøjer, for hvilke fysiske eller juridiske personer har ansøgt agenturet om tilladelse til at bruge procedurer, der fastsætter deres aktiviteter med henblik på at opfylde disse forpligtelser.

21.A.117. Ændringer af den del af et materiel, der er omfattet af et supplerende typecertifikat

a) Mindre ændringer af den del af et materiel, der er omfattet af et supplerende typecertifikat, skal klassificeres og godkendes i overensstemmelse med subpart D.

b) Enhver større ændring af den pågældende del af et materiel, der er omfattet af et supplerende typecertifikat, skal godkendes som et særskilt supplerende typecertifikat i overensstemmelse med denne subpart.

c) Uanset bestemmelserne i litra b) kan en større ændring af den pågældende del af et materiel, som er omfattet af et supplerende typecertifikat, der er indgivet af indehaveren af det supplerende typecertifikat selv, godkendes som en ændring af det eksisterende supplerende typecertifikat.

21.A.118A. Forpligtelser og EPA-mærkning

Enhver indehaver af et supplerende typecertifikat skal:

▼M2

a) påtage sig de forpligtelser: 1) der er fastlagt i punkt 21.A.3A, 21.A.3B, 21.A.4, 21.A.105, 21.A.119, 21.A.120A og 21.A.120B 2) som indirekte er omfattet af samarbejdet med indehaveren af typecertifikatet i henhold til punkt 21.A.115, litra d), nr. 2) og med henblik herpå til stadighed opfylde kriterierne i punkt 21.A.112B.

▼B

b) angive mærkningen, herunder EPA-bogstaverne, i overensstemmelse med punkt 21.A.804, litra a).

21.A.118B. Varighed og fortsat gyldighed

a) Et supplerende typecertifikat skal udstedes med ubegrænset varighed. Certifikatet forbliver gyldigt under forudsætning af:

1) at indehaveren forbliver i overensstemmelse med dette bilag I (del 21), og

2) at certifikatet ikke overdrages eller tilbagekaldes ifølge de gældende administrative procedurer, som er fastsat af agenturet.

b) Ved overdragelse eller tilbagekaldelse skal det supplerende typecertifikat tilbagesendes til agenturet.

▼M2

21.A.119. Håndbøger

Indehaveren af et supplerende typecertifikat skal udarbejde, opbevare og ajourføre originaleksemplarer af ændringer i de håndbøger, som foreskrives i de for materiellet gældende typecertificeringsgrundlag, certificeringsgrundlag for data om operationel egnethed og miljøbeskyttelseskrav, og som er nødvendige for at dække de i henhold til det supplerende typecertifikat indførte ændringer, og den pågældende skal efter anmodning forsyne agenturet med kopier af disse håndbøger.

21.A.120A. Instruktioner om vedvarende luftdygtighed

▼B

a) Indehaveren af det supplerende typecertifikat for et luftfartøj, en luftfartøjsmotor eller -propel skal stille mindst et sæt af de hermed forbundne ændringer af instruktionerne om vedvarende luftdygtighed, som er udarbejdet i overensstemmelse med det gældende typecertificeringsgrundlag, til rådighed for hver kendt ejer af et eller flere luftfartøjer, motorer eller propeller med indarbejdelse af egenskaberne i det supplerende typecertifikat, ved leveringen heraf eller ved udstedelsen af det første luftdygtighedsbevis for det berørte luftfartøj, afhængigt af hvilken af disse der forekommer senest, og skal derefter efter anmodning stille disse ændringer i instruktionerne til rådighed for enhver anden person, som skal overholde enhver af betingelserne i disse instruktioner. Tilgængeligheden af en håndbog eller del af ændringerne i instruktionerne for vedvarende luftdygtighed, der vedrører eftersyn eller andre former for omfattende vedligeholdelse, kan udskydes til efter ibrugtagningen af produktet, men skal være tilgængelig for ethvert af produkterne, før deres relevante alder eller flyvetimer/-cyklusser er nået.

b) Endvidere skal ændringer i disse ændringer af instruktionerne for vedvarende luftdygtighed stilles til rådighed for alle kendte brugere af et produkt med indarbejdelse af det supplerende typecertifikat og efter anmodning stilles til rådighed for enhver anden person, som skal overholde en eller flere af betingelserne i disse instruktioner. Et program, der viser, hvorledes ændringerne til ændringerne i instruktionerne til vedvarende luftdygtighed fordeles, skal indgives til agenturet.

▼M2

21.A.120B. Tilgængelighed af data om operationel egnethed

I tilfælde af en ændring, der har indvirkning på dataene om operationel egnethed, skal indehaveren af det supplerende typecertifikat stille følgende til rådighed:

a) mindst ét sæt ændringer af data om operationel egnethed, som er udarbejdet i overensstemmelse med det gældende certificeringsgrundlag for operationel egnethed, for alle kendte EU-luftfartsforetagender, der anvender det ændrede luftfartøj, før dataene om operationel egnethed må anvendes af en uddannelsesorganisation eller et EU-luftfartsforetagende, og

b) enhver yderligere ændring af de berørte data om operationel egnethed for alle kendte EU-luftfartsforetagender, der anvender det ændrede luftfartøj og

c) efter anmodning de relevante dele af ændringerne i ovennævnte litra a) og b) for: 1) den kompetente myndighed med ansvar for verifikation af overensstemmelse med et eller flere elementer af de berørte data om operationel egnethed og 2) enhver person, som pålægges at sikre overensstemmelse med et eller flere elementer af dette sæt af data om operationel egnethed.

▼B

SUBPART F — PRODUKTION UDEN PRODUKTIONSORGANISATIONSGODKENDELSE

21.A.121. Anvendelsesområde

a) Denne subpart fastlægger proceduren for påvisning af overensstemmelse med de gældende konstruktionsdata for et materiel, en del eller et apparatur, som påtænkes fremstillet uden en produktionsorganisationsgodkendelse i henhold til subpart G.

b) Denne subpart fastlægger bestemmelserne om de forpligtelser, der påhviler fabrikanten af et materiel, en del eller et apparatur, som produceres i henhold til denne subpart.

21.A.122. Berettigelse

Enhver fysisk eller juridisk person kan ansøge om at påvise enkeltprodukters, enkeltdeles eller enkeltapparaturs overensstemmelse i henhold til denne subpart, såfremt:

a) vedkommende er indehaver af eller har ansøgt om en godkendelse, der omfatter konstruktionen af materiellet, delen eller apparaturet, eller

b) vedkommende har sikret tilfredsstillende koordinering mellem produktion og konstruktion, gennem behørige aftaler med ansøgeren eller indehaveren af en godkendelse af en sådan konstruktion.

21.A.124. Ansøgning

a) Enhver ansøgning om en erklæring, der bekræfter enkeltprodukters, enkeltdeles og enkeltapparaturs overensstemmelse i henhold til denne subpart skal indgives i en form og på en måde, der er fastlagt af den kompetente myndighed.

b) En sådan ansøgning skal indeholde:

1) et bevis, der i givet fald godtgør, at i) udstedelse af en produktionsorganisationsgodkendelse i henhold til subpart G ville være uhensigtsmæssig, eller at ii) certificering eller godkendelse af materiel, dele eller apparatur i henhold til denne subpart er nødvendig forud for udstedelse af en produktionsorganisationsgodkendelse i henhold til subpart G.

2) en oversigt over de oplysninger, som kræves i punkt 21.A.125A, litra b).

21.A.125A. Udstedelse af et godkendelsesbrev

Ansøgeren skal være berettiget til at få udstedt et godkendelsesbrev fra den kompetente myndighed, der bekræfter enkeltmateriels, enkeltdeles eller enkeltapparaturs opfyldelse af kravene i henhold til denne subpart, når ansøgeren har:

a) oprettet et produktionsinspektionssystem, som sikrer, at hvert materiel, hver del eller hvert apparatur er i overensstemmelse med de gældende konstruktionsdata og er i driftssikker stand

b) indgivet en håndbog, der indeholder: 1) en beskrivelse af det i litra a) krævede produktionsinspektionssystem 2) en beskrivelse af midlerne til at foretage bestemmelsen inden for produktionsinspektionssystemet 3) en beskrivelse af de prøver, der kræves i punkt 21.A.127 og 21.A.128, og navnene på de personer, der er godkendt til formålet i punkt 21.A.130, litra a).

c) godtgjort, at han er i stand til at yde støtte i overensstemmelse med punkt 21.A.3 og punkt 21.A.129, litra d).

21.A.125B. Resultater

a) Hvis der findes objektivt bevis for, at indehaveren af et godkendelsesbrev ikke opfylder de gældende krav i dette bilag I (del 21), skal resultatet klassificeres som følger:

1) et niveau 1-resultat er enhver manglende overholdelse af dette bilag I (del 21), der kunne føre til ukontrolleret, manglende overholdelse af de gældende konstruktionsdata, og som kunne påvirke luftfartøjets sikkerhed

2) et niveau 2-resultat er enhver manglende overensstemmelse med dette bilag I (del 21), der ikke er klassificeret som niveau 1.

b) Et niveau 3-resultat er, når der objektivt påvises genstande med potentielle problemer, som kunne føre til manglende overensstemmelse i henhold til litra a).

c) Efter modtagelse af meddelelse om undersøgelsesresultaterne ifølge punkt 21.B.125:

1) I tilfælde af et niveau 1-resultat skal indehaveren af godkendelsesbrevet på tilfredsstillende måde over for den kompetente myndighed påvise gennemførelse af tilstrækkelige afhjælpende foranstaltninger senest 21 arbejdsdage efter skriftlig bekræftelse af resultatet.

2) I tilfælde af niveau 2-resultater skal perioden, der af den kompetente myndighed bevilges til afhjælpende foranstaltninger, være tilpasset arten af resultaterne, men må under ingen omstændigheder første gang overstige tre måneder. Under visse omstændigheder og afhængigt af arten af resultaterne kan den kompetente myndighed forlænge 3-månedersperioden under forudsætning af, at der forelægges en tilfredsstillende plan for afhjælpende foranstaltninger, som er godkendt af den kompetente myndighed.

3) Et niveau 3-resultat kræver ikke øjeblikkelig foranstaltninger af indehaveren af godkendelsesbrevet.

d) I tilfælde af niveau 1- eller niveau 2-resultater kan godkendelsesbrevet blive gjort til genstand for en delvis eller fuldstændig begrænsning, inddragelse og tilbagekaldelse i henhold til punkt 21.B.145. Indehaveren af godkendelsesbrevet skal rettidigt bekræfte modtagelse af meddelelsen om begrænsningen, inddragelsen eller tilbagekaldelsen af godkendelsesbrevet.

21.A.125C. Varighed og fortsat gyldighed

a) Godkendelsesbrevet skal udstedes for en begrænset varighed, som ikke må overstige et år. Det forbliver gyldigt, medmindre:

1) indehaveren af godkendelsesbrevet undlader at påvise overholdelse af de gældende krav i denne subpart, eller

2) det kan påvises, at producenten ikke kan opretholde tilfredsstillende kontrol med produktionen af materiel, dele eller apparatur i henhold til aftalen, eller

3) producenten ikke længere opfylder kravene i punkt 21.A.122, eller

4) godkendelsesbrevet er blevet overdraget, tilbagekaldt i henhold til punkt 21.B.145 eller er udløbet.

b) Ved godkendelsesbrevets overdragelse, tilbagekaldelse eller udløb skal det tilbagesendes til den kompetente myndighed.

21.A.126. Produktionsinspektionssystem

a) Det i punkt 21.A.125A, litra a), foreskrevne produktionsinspektionssystem skal indeholde et middel til at fastslå:

1) at tilgangsmaterialer og indkøbte eller underleverandørformidlede dele, som anvendes i det færdige produkt, er som angivet i de gældende konstruktionsdata

2) at tilgangsmaterialer og indkøbte eller underleverandørformidlede dele er behørigt bestemt

3) at processer, fremstillingsteknikker og monteringsmetoder, som indvirker på det færdige produkts kvalitet og sikkerhed, er gennemført i overensstemmelse med specifikationer, som er godkendt af den kompetente myndighed

4) at konstruktionsændringer, herunder materialesubstitutioner, er blevet godkendt i henhold til subpart D eller E og er blevet kontrolleret, før de bliver indarbejdet i det færdige produkt.

b) Det i punkt 21.A.125A, litra a), foreskrevne produktionsinspektionssystem skal også være af en sådan art, at det sikrer:

1) at dele under fremstillingsprocessen bliver kontrolleret for overensstemmelse med de gældende konstruktionsdata på steder i produktionen, hvor der kan foretages nøjagtige bestemmelser

2) at materialer, der kan være genstand for beskadigelse og forringelse, er opbevaret under egnede forhold og er behørigt beskyttet

3) at gældende konstruktionstegninger er let tilgængelige for fremstillings- og inspektionspersonale og anvendes efter behov

4) at frasorterede materialer og dele holdes adskilt og bliver identificeret på en måde, som forhindrer installering i det færdige produkt

5) at materialer og dele, som er tilbageholdt på grund af afvigelser fra konstruktionsdata eller specifikationer, og som skal tages op til overvejelse med henblik på installering i det færdige produkt, bliver underkastet en godkendt teknisk og forarbejdningsmæssig undersøgelsesprocedure. De materialer og dele, som ved denne procedure fastslås at være funktionsdygtige, skal behørigt identificeres og på ny kontrolleres, hvis ændring eller reparation er nødvendig. Materialer og dele, der frasorteres ved denne procedure, skal mærkes og bortskaffes for at sikre, at de ikke indarbejdes i det endelige produkt

6) at dokumentation, som er udarbejdet ifølge produktionsinspektionssystemet opretholdes, identificeres med det færdigbyggede produkt eller den færdigbyggede del, hvor det er praktisk muligt, og af producenten opbevares for at stille de fornødne informationer til rådighed til sikring af produktets vedvarende luftdygtighed.

21.A.127. Afprøvninger: luftfartøj

a) Enhver producent af et luftfartøj, som er fremstillet i henhold til denne subpart, skal udarbejde dels en godkendt procedure for produktionsafprøvning på jorden og under flyvning dels kontrollister og skal i overensstemmelse med disse lister afprøve hvert produceret luftfartøj som et middel til at fastslå de relevante aspekter af overensstemmelsen med punkt 21.A.125A, litra a).

b) Hver produktionsafprøvningsprocedure skal som minimum omfatte:

1) kontrol af styreegenskaber

2) kontrol af flyvepræstation (ved anvendelse af normale luftfartøjsinstrumenter)

3) kontrol af, at alt luftfartøjsudstyr og alle luftfartøjssystemer fungerer efter hensigten

4) fastlæggelse af, at alle instrumenter er behørigt mærket, og af, at alle skilte og påkrævede flyvehåndbøger er installeret efter prøveflyvningen

5) kontrol af luftfartøjets operationelle egenskaber på jorden

6) kontrol af eventuelle andre punkter, som er særegne for det luftfartøj, der afprøves.

21.A.128. Afprøvninger: motorer og propeller

Enhver producent af motorer eller af propeller, som er fremstillet i henhold til denne subpart, skal påse, at enhver motor eller enhver indstillelig propel som anført i typecertifikatindehaverens dokumentation underkastes en funktionsprøve, som kan godkendes, for at fastslå, om den pågældende motor eller propel fungerer tilfredsstillende i hele det operationsområde, hvortil den er typecertificeret, som et middel til at fastslå de relevante aspekter af overensstemmelsen med punkt 21.A.125A, litra a).

21.A.129. Producentens forpligtelser

Enhver producent af et materiel, en del eller et apparatur, der fremstilles i henhold til denne subpart, skal:

a) stille hvert materiel, hver del eller hvert apparatur til rådighed for den kompetente myndighed med henblik på inspektion

b) på fabrikationsstedet opbevare de tekniske data og tegninger, som er nødvendige, for at kunne fastslå, hvorvidt produktet er i overensstemmelse med de gældende konstruktionsdata

c) opretholde et produktionsinspektionssystem, som sikrer, at hvert produkt er i overensstemmelse med de gældende konstruktionsdata og er i driftssikker stand

d) yde støtte til indehaveren af typecertifikatet, af det begrænsede typecertifikat eller af konstruktionsgodkendelsen ved behandling af eventuelle vedv